Velika prolećna akcija čišćenja grada - Va1.info\nNaslovna/Vesti/Velika prolećna akcija čišćenja grada\nUklanjenje divljih deponija, sakupljanje smeća iz parkova, šuma, reka, urbanih prostora osnovni je cilj velike prolećne akcije čišćenja grada Valjeva. JKP “Vidrak” Valjevo je u subotu sproveo drugu akciju čišćenja na lokciji Petničkog jezera i Petničke pećine. Ovoj akciji pridružili su se Svetosavska omladinska zajednica Eparhije Valjevske i Udruženje Planinarskog kluba “Povlen”, Valjevo.\n“Ovo je druga po redu akcija čišćenja , prošle subote smo bili na Markovoj stolici, danas je Petničko jezero u planu. Našoj akciji odazvali su se Svetosavska omladina Srpske pravoslavne crkve i Planinarsko udruženje” Maljen”. Svake subote u naredna dva meseca sprovodićemo akciju “Očistimo Valjevo” sa ciljem da očistimo sve divlje deponije na teritoriji našeg grada, izletišta i sve one lokacije koje treba da se očiste. Bilo bi dobro kada bi se više ljudi priključilo ovim našim akcijama, postigli bi veći efekat, istakla je direktorka JKP “Vidrak” Valjevo, Jelena Kalat.\nOna je naglasila da treba raditi na podizanju svesti kod omladine i građana o značaju pravilnog odlaganja komunalnog otpada i važnosti čiste okoline za zaštitu životne sredine. “Radićemo i na edukaciji naših najmlađih sugrađana, osnovaca kroz razne edukativne aktivnosti u prirodi. Pored kolektivne odgovornosti svi pojedinačno snosimo odgovornost za čistoću našega grada. Mislim da samo na taj način možemo da podignemo svest ljudi da utičemo na njih da bi imali lepši i čistiji grad.Stalno imamo prijave novih deponija ,mislim da se vrtimo u začaranom krugu, taman kada očistimo divlju deponiju ponovo na istom mestu pojavi se otpad. Imamo dobru saradnju sa Komunalnom inspekcijom i Komunalnom policijom. Oni su se sada više aktivirali , to je njihov posao, naš posao je da očistimo , mi nemamo ingerenciju da kažnjavamo nesavesne sugrađane, ali saradnjom sa pomenutim službama mislim da ćemo ubrzo i divlje deponije rešiti. Spremni smo da od građana prihvatimo komunalni otpad na gradsku deponiju, to je besplatno . Nama je to jeftinija opcija da građani dovezu otpad na deponiju , mnogo je skuplja varijanta kada izlazimo mašinama na teren i uklanjamo taj otpad. Pre svega zagađuju životnu sredinu, bacaju smeće po šumama, izletištima, moramo imati odgovornost prema svom gradu”, zaključila je direktorka Kalat.\nSvoj doprinos akciji “Očistimo Valjevo” dali su Svetosavska omladinska zajednica Eparhije Valjevske.\n“Hteli smo da damo jedan mali doprinos u očuvanju naše životne sredine. Treba da čuvam našu životnu okolinu , koliko ona zavisi od nas i mi zavisimo od nje . Na žalost imamo mnogo lokacija u našem gradu gde bi svi mi pre svega kao građani ovoga grada trebali da više vodimo računa o tome. U dogovoru sa Vidrakom organizovali smo ovu akciju pre svega kako bi angažovali mlade i probudili svest o očuvanju životne sredine, a opet i podstakli ljude da više vode računa o našoj prelepoj prirodi posebno ovde o Petničkom jezeru koje je lepo mesto za izlazak svih naših sugrađana”, rekao je đakon Mija Bojinović .\nOvoj akciji priključili su se i članovi Planinarskog kluba “Povlen”,Valjevo. Osnovni zadaci ovog udruženja su očuvanje prirode kroz edukaciju i širenje ekološke svesti i morala, podsticanje ljubavi prema prirodi, kao i njena zaštita.\n“Naše društvo se nekada zvalo ekološko , pa smo danas dobre volje došli da očistimo ovaj deo okoline našeg divnog grada . Nadamo se da će biti još akcija , da će još više građana i udruženja uzeti učešće u ovakvim akcijama . Treba da budemo više odgovorni da svi očistimo svoja dvorišta oko stambenih zgrada, jer zaista ovaj grad zaslužuje da bude čist” , naglasila je Ljiljana Opačić, član Planinarskog kluba “Povlen” .\nfoto i text :www.va014.info\n11 Aprila u Valjevskoj Gimnaziji Tribina o političkim zatvorenicima i promocija kultne knjige Save Bankovića


U Vršcu nastavljena obuka o komasaciji\nčetvrtak, 07 jun 2018 06:31\nGrad Vršac je u saradnji sa Nemačkom organizacijom za međunarodnu saradnju (GIZ), nastavio je obuku o unapređenoj proceni zemljišta u postupku komasacije, sa akcentom na zaštitu životne sredine .\nObuka ima za cilj da pomogne državi i lokalnim samoupravama da efikasnije upravljaju poljoprivrednim zemljištem.\nObuci, koja je održana u Gradskoj kući, prisustvovali su i predstavnici NALED-a, savetodavnih službi Vojvodine, kao i predstavnici opština južnog Banata.\nObuku vodi Joahim Tomas, međunarodni ekspert za komasaciju i namenjena j komisijama za komasaciju sa teritorije Banata. .\n- Učesnicima radionice je omogućeno da ispune svoju specifičnu ulogu u projektu komasacije zemljišta, a posebno u izradi i usvajanju PZJO-a. Oni su upoznati sa složenošću postupka planiranja kao takvom i senzibilitetom u vezi sa relevantnošću procene uticaja na životnu sredinu u okviru projekta komasacije zemljišta. Oni su osposobljeni da na vreme ispitaju relevantne informacije od izvršnih institucija i aktera i da sprovode proceduru što efikasnije. Oni prepoznaju moguće slabe tačke unutar procesa, istuču organizatori obuke.\nProjekat finansira Evropska Unija, Nemačko savezno ministarstvo za ekonomsku saradnju i Ministarstvo poljoprivrede.\nProjekat realizuje Nemačka organizacija za međunarodnu saradnju (GIZ) u saradnji sa Upravom za poljoprivredno zemljište.\nKako je najavljeno, obuka će biti nastavljena i tokom sutrašnjeg dana, na terenu Vlajkovca, Uljme i Izbišta.\nDa podsetimo, komasacija predstavlja administrativni postupak, na osnovu Zakona o poljorivrednom zemljištu, u kom se uz odlučujuće uključivanje učesnika vrši grupisanje poljoprivrednog zemljišta. Isti zakon reguliše tok komasacije i služi pravnoj zaštiti učesnika.\nSvrha grupisanja parcela je unapređenje proizvodnje i uslova rada u oblasti poljoprivrede i šumarstva, i trajno obezbeđenje prirodnih potencijala u kultivisanom predelu kao egzistencijalne osnove društva. Radi toga se komasaciono područje preoblikuje uzimajući u obzir postojeću strukturu predela.\nTakođe, komasacija podrazumeva i uređenje putne i kanalske mreže.\nViše vesti iz ove kategorije: « Vrščani organizuju "Reciklažni dan" U Vršcu organizovana akcija "Reciklažni dan" (VIDEO) »


Marko Belineli se poslije 13 godina vraća u evropsku košarku\nItalijanski reprezentativac Marko Belineli napustiće NBA ligu poslije 13 godina i potpisaće ugovor sa Virtusom iz Bolonje koji sa klupe predvodi Aleksandar Đorđević, saznaje “La Gazzetta Dello Sport“.\nPrema izvještajima iz Italije, Belineli nije dobio odgovarajuću ponudu u NBA ligi i odlučio je da se vrati u evropsku košarku, tačnije u rodnu državu gdje bi trebalo da obuče dres Virtusa iz Bolonje za koji je debitovao 2002. godine.\nU dugoj karijeri u Americi, Belineli je nosio dres čak devet različitih NBA franšiza, a najviše je traga ostavio u San Antonio Sparsima sa kojima je osvojio šampionski naslov 2014. godine. Iste godine je bio pobjednik u brzom šutiranju trojki na ol-staru.\nPrethodni članakBorac nastavio sa trijumfima\nNaredni članakVidal u problemu zbog nepromišljenog crvenog kartona\nDragan 26/11/20 17:18 At 26/11/20 17:18\nOn je odradio šta je trebao u NBA ligi i sad na miru moze lagano da igra i bude najbolji igrač u timu.\nSasa 26/11/20 17:20 At 26/11/20 17:20\nOvo je samo dobro za Virtus i sa Đurđevića, i ovako imaju sjajn tim još kad dodje on sa Teom ma ima da haraju.


U POLICIJSKOJ UPRAVI: Ministar Vulin otvorio novu šalter salu upravnih poslova – Kruševac PRESS\nAutor Redakcija\t Poslednje ažuriranje 28.06.2021. 2\nMinistar unutrašnjih poslova Aleksandar Vulin otvorio je danas novu šalter salu upravnih poslova u zgradi Policijske uprave Kruševac.\nVulin je naglasio da je ulaganje u policiju ulaganje u brže i lakše ostvarivanje prava građana i dodao da je samo u poslednjih osam meseci izdato više od 1.700.000 različitih dokumenata.\nAleksandar VulinPolicijska uprava Kruševac\nOkrečili, sredili, nalickali.\nPitanje je hoće li se time smanjiti višesatni redovi da bi se došlo do bilo kog dokumenta.\nDržava propisuje kakva sve dokumenta mi gradjani moramo da imamo, onda propiše koliko novca za ista moramo da damo, a onda u višesatne redove da damo pare i gledamo namrgodjene službenike kojima mi uplatama obezbedjujemo platu.\nČesto se pitam da li u Policiji postoji iko ko ima bilo kakve veze sa organizacijom posla, a da bi gradjane što manje maltretirali.\nPa nije valjda policija tu samo da bi tukla ljude kojima se ova vlast popela na vrh glave.\nM.J kaže 4 meseci ranije\nNazalost , pojedini zaposleni u javnom sektoru se još uvek ponašaju uzvišeno , a žive od poreza koji mi radnici u privatnom sektoru plaćamo . Nisam siguran u to da su zaradili svaku svoju dnevnicu i da li zaslužuju da prime platu . Dakle pojedinci , a ima ih na hiljade , i dalje primaju plate koje nisu zaradili.


Počinje novi program EU za pomoć najugroženijima u vreme pandemije GracanicaOnline.Info\nPočinje novi program EU za pomoć najugroženijima u vreme pandemije\n16. januara 2021. 2 min read\nKancelarija Evropske unije (EU) na Kosovu, zajedno sa izvršnim partnerima, Razvojnim programom Ujedinjenih nacija (UNDP) na Kosovu,\nKancelarija Evropske unije (EU) na Kosovu, zajedno sa izvršnim partnerima, Razvojnim programom Ujedinjenih nacija (UNDP) na Kosovu, Međunarodnom organizacijom za migracije (IOM) i Save the Children, pokrenuli su program EU4 socijalne zaštite koji finansira EU, a nakon krize sa koronavirusom, sa ciljem da se pomogne najugroženijim kategorijama da se izbore i prevaziđu posledice krize COVID-19, saopšteno je iz agencije UNDP.\nDruga procena socio-ekonomskog uticaja, koju je UNDP sproveo u saradnji sa UN Vomen i UNFPA, a koja će biti pokrenuta sledeće nedelje, pokazuje dalje smanjenje prihoda, dodatni gubitak posla, smanjenu potrošnju na zdravstvo i obrazovanje i porast incidenatai nasilje u porodici.\nTri danas potpisana projekta u ukupnoj vrednosti od 11,8 miliona evra pružaće hitnu podršku, socijalnu zaštitu i ubrzani socijalno-ekonomski oporavak socijalno ugroženim grupama na Kosovu.\nMaria Suokko, stalna predstavnica UNDP-a naglasila je važnost projekta da se dopre do najugroženijih, na osnovu principa UN-a da nikoga ne ostavljaju iza sebe:\n„Sada imamo jedinstvenu priliku, uz podršku EU, da pružimo izvesno olakšanje onima koji su u najranjivijim situacijama i onima koji su marginalizovani – bez obzira na etničku pripadnost ili podelu između grada i sela. Želela bih da zahvalim čitavom timu kancelarije EU za Kosovo na poverenju UNDP-u u pružanju ove podrške. Ova akcija ima za cilj da poboljša pristup integrisanoj socijalnoj zaštiti za one najugroženije. Sarađivaćemo sa Ministarstvom rada i socijalne zaštite i centrima za socijalnu zaštitu kako bismo poboljšali ciljanje i pružanje podrške. Takođe ćemo pomagati u obuci nove generacije socijalnih radnika, zajedno sa UN.\nUN Volonteri –“Direktna podrška ženama i devojkama je sastavni deo akcije, a mi ćemo angažovati UN Vomen kao našeg partnera. “\n„Uz dodatna sredstva i produženi vremenski okvir projekta, IOM će nastaviti da se zalaže za pomoć najugroženijima i ne samo da će podržati znatno veći broj korisnika kao što je prvobitno predviđeno, već će i adekvatno odgovoriti na različite neposredne, srednjeročne i dugoročne potrebe ciljane grupe, poboljšavajući otpornost i podržavajući oporavak čitave zajednice. Nastavićemo da radimo u bliskoj koordinaciji sa donatorom programa, Evropskom unijom i programskim partnerom, Ministarstvom za zajednicu i povratak, opštinskim zvaničnicima i lokalnim akterima “, rekla je Anna Rostocka, šef misije IOM-a na Kosovu\nRadeći u sastavu kosovskog tima UN-a, UNDP na Kosovu pruža podršku narodu i institucijama na Kosovu u pripremi, odgovoru i oporavku od pandemije COVID-19 od izbijanja, fokusirajući se posebno na najugroženije.\nTags: COVID-19 vreme pandemije Kancelarija Evropske unije na Kosovu program EU za pomoć najugroženijima UNDP\nPrevious Još 10 zaraženih u većinski srpskim sredinama na KiM\nNext U Srbiji 22. u većinski albanskim sredinama šest žrtava COVIDA-19\nČak 45 preminulih u Srbiji, u albanskim sredinama na KiM nema žrtava COVIDA-19\n4. decembra 2021., 10:50


Vlasti Crne Gore planiraju da u 2016. godini privatizuju “Luku Bar”, “Marinu Bar”, Montenegro Erlajns, društvo za prevoz stvari u unutrašnjem i međunarodnom železničkom saobraćaju Montecargo, HG “Budvansku rivijeru”, HTP “Ulcinjsku rivijeru” i “Institut za crnu metalurgiju” iz Nikšića.\nTo se predviđa Predlogom odluke o planu privatizacije za 2016. godinu koju je sačinio i uputio Vladi na usvajanje crnogorski Savet za privatizaciju i kapitalne projekte.\nKada je reč o tenderskoj prodaji, Odlukom je predviđeno da će se nastaviti sprovođenje već objavljenih tendera za Institut “dr Simo Milošević” iz Igala i Novi duvanski kombinat iz Podgorice.\nNa osnovu modela privatno-javnog partnerstva otpočeće se, ili nastaviti, postupci turističke valorizacije: VTK “Mediteran” Žabljak, Donja Arza Herceg Novi, Turistički kompleks Ecolodge Vranjina, Kolašin 1600, Bjelasica i Komovi, Lokalitet između Njivica i ušća Sutorine, Velika plaža Ulcinj, Ada Bojana Ulcinj, Vojno-turistički kompleks “Bigovo- Trašte” Kotor, Kraljičina plaža (Dubovica 1), HTP “Ulcinjska rivijera” AD Ulcinj – Kamp Neptun.\nTakođe će biti nastavljeni ili otpočeti postupci turističke valorizacije za lokalitet predviđen za nautičko-turistički kompleks u Kotoru (NTC Marina Kotor), Uvala Masline – “Utjeha” za rt Odrač u Baru,Vojno-turistički kompleks “Valdanos” Ulcinj, Kasarna “Gornji Klinci”- Herceg Novi, Dobra luka Herceg Novi, Skladište “Morinj” Kotor, Skladište “Dobre vode” Bar, Skladište “Kopita” Kolašin, Skladište “Rakite” Herceg Novi, Motel Šas sa Vladimir ekonomijom Ulcinj, Skijalište “Savin kuk” Žabljak, Lokalitet “Kabala for” Herceg Novi, Vojno-turistički kompleks “Ostrvo cvijeća” i zemljište Prevlaka, lokaliteti obuhvaćeni Prostornim planom posebne namjene “Bjelasica i Komovi” – Cmiljača, Lokalitet “Buljarica” – opštine Bar i Budva, Lokalitet “Gornji Ibar” Rožaje, Lokacija u okviru nepokretnog kulturnog dobra “Kulturno-istorijske cjeline Virpazar” i Pošta Crne Gore AD Podgorica.\nSavet je predložio Vladi da, u skladu sa Ugovorom o prodaji udela u “Montenegro defence industry” d.o.o Podgorica, imenuje revizorsku kuću za nadzor ispunjenja ugovornih obaveza Kupca (Konzorcijuma kompanija “A.T.L. – Atlantic Tećnologies” Ltd iz Izraela i “CPR-Impex” iz Srbije).\nNa sednici Saveta doneta je i Odluka o izmeni Odluke o imenovanju Tenderske komisije za valorizaciju lokaliteta “Buljarica”, na teritoriji opština Bar i Budva.


Milorad Dodik optužio Komšića, Radončića, Izetbegovića i strance da rade protiv RS i Vučića – Kakanj-X\nZadnja izmjena 27 velj, 2020 83\nJučerašnji udruženi poduhvat Izetbegovića, Komšića i Radončića bio je očigledan napad i izliv mržnje prema Srbiji i njenom predsjedniku, prema RS-u i svemu onome što je srpski narod i njegova historija, prenose “Vijesti“.\nPrema njegovim riječima, to je masovno činio visoki predstavnik, “a sada to čini Ustavni sud, koji naravno jeste dio Ustava i Dejtona, ali isto tako i imovina je riješena Ustavom i Dejtonskim sporazumom, i Ustavni sud donosi odluke mimo Dejtona“.\nNjima, dodaje predsjednik SNSD-a, “najviše odgovara nestabilna Srbija, nejak predsjednik u Srbiji, i zato su raznim pričama o položaju i ulozi samog predsjednika Srbije pokušali tu vrstu destabilizacije“.\n– Banjaluka nije nikada bila šeher, i neće ni biti. Banjaluka ne pripada Izetbegoviću, nego Srbima i srpskom narodu i RS-u – potcrtao je Dodik.\nFahrudin RadončićBakir IzetbegovićMilorad DodikŽeljko KomšićSNSDSrbijaAleksandar Vučićizdvojeno


Šamčanin u naučnom vrtlogu nezabilježenih brzina\nU timu naučnika koji su u prestižnom strukovnom časopisu “Nejčr komjunikejšns” /Nature Communications/ objavili eksperimentalne rezultate o kretanju kvanta magnetskog fluksa kroz superprovodnik nikad do sada zabilježenim brzinama /!/, bio je student na završnoj godini združenog doktorata Univerziteta u Antverpenu i Liježu, u Belgiji, Željko Jelić.\nNeki od medijskih portala su ovu novost prenijeli kao otkriće najbržih objekata na planeti Zemlji /RIA “Novosti”, Rusija/.\nJelić /28/ je završio osnovne i master studije na Elektrotehničkom fakultetu Univerziteta u Beogradu, na smjeru Nanoelektronika, optoelektronika i laserska tehnika, departmana za Fizičku elektroniku. U toku tih studija bio je jedan od stipendista opštine Šamac, gdje mu je stalno mjesto prebivališta, dok ga trenutno na doktorskim studijama sponzorišu matični univerziteti u Antverpenu i Liježu.\nTrenutno je na završnoj godini združenog doktorata koji sprovodi u okviru grupe za proučavanje fizike kondenzovanog stanja /Antverpen/ i grupe za eksperimentalno izučavanje fizike nanostrukturisanih materijala /Lijež/. Disertacija mu se bazira na izučavanju dinamičkih egzotičnih struktura koje se javljaju kada se superprovodni materijali nađu u posebnim uslovima.\nSuperprovodnici su klasa materijala koji mogu da prenose i skladište električnu energiju bez ikakvih gubitaka i kao takvi predstavljaju vitalan resurs u razvoju moderne elektronike. Pošto komercijalno dostupni superprovodnici zahtijevaju prilično nisku radnu temperaturu /približno minus 200 stepeni Celzijusovih/, mnogo napora se ulaže u naučnim krugovima na sintetisanju materijala koji postaju superprovodni na višoj temperaturi.\n– Moj najveći doprinos u toku studija ogleda se u razvoju alata za projektovanje superprovodnih uređaja na velikoj skali. Naime, moji mentori, dvojica renomiranih fizičara koji su već ostavili dubok trag u pomenutoj oblasti, profesor Milorad Milošević i profesor Alehandro Silanek /Alejandro Silhanek/ i ja smo izdvojili dosta vremena da predstavimo precizan i adekvatan model za karakterizaciju realnih superprovodnih uređaja i eksperimentalnih tehnika – priča Jelić za Srnu.\nOn ističe da im je ta publikacija u okviru Nature izdavačke grupe samo jedna od mnogobrojnih verifikacija da njihov alat radi i da se veoma dobro slaže sa eksperimentalnim rezultatima.\n– Konkretno, u okviru tog rada, u sklopu saradnje sa eksperimentalnom grupom iz Izraela smo razmatrali brzo kretanje karakterističnih vrtložnih stanja koja se formiraju u superprovodniku izloženom magnetnom polju i električnoj struji. Ova vrtložna stanja nose, takoreći, porcije magnetskog fluksa te se ponašaju kao makroskopske čestice i veoma su važna u fizici supeprovodnika jer predstavljaju osnovu za razvoj superprovodne elektronike i uređaja.\nU eksperimentalnoj komponenti objavljenog rada otkriveno je da se vrtložna stanja kreću oko dvadeset i pet puta brže nego što je to do sada ikada zabilježeno, dok je naša teorijska analiza potkrijepila ova saznanja sa zaprepašćujućom dozom preciznosti! – navodi Jelić.\nInteresantno je, kaže on, da je na ovaj način osporen stav koji je pedesetak godina bio aktuelan i na koji se naučna zajednica dosta oslanjala.\n– Čak smo u okviru teorijskih razmatranja uspjeli da projektujemo da je moguće postojanje vrtloga koja se kreću i do stotinu puta brže. Vrtložna stanja koja se kreću visokim brzinama predstavljaju potencijalne kandidate za razvoj do sada neuporedivo snažnijih i bržih računara – ističe Jelić.\nOn navodi i to da mu ovo nije jedina publikacija koja je visokog profila.\nU sklopu istih doktorskih studija radio je i na izučavanju dinamičke kontrole kretanja vrtložnih stanja, te manipulacija između egzotičnih materija u superprovodnim kondenzatima, koji su, takođe, bili publikovani u Nature izdavačkoj grupi, koja izdaje najprestižnije naučne magazine.\nOsim objavljenih radova, Jelić je svoj doprinos predstavljao na nekoliko međunarodnih konferencija, poput S-hybrids /Arkašon, Francuska/, S-Hy-NE-D /Santa Marija di Kastalabate, Italija/, gdje je osvojio i jednu od nagrada u takmičenju za najbolju poster prezentaciju, te SFKM /Beograd, Srbija/.\nŽeljko Jelić očekuje da nakon uspješne odbrane doktorske disertacije proširi svoje istraživačko polje putem specijalističkih programa u inostranstvu, dok eventualno ne pronađe stalnu poziciju u nekom razvojnom timu.\nOn kaže da značajan doprinos u njegovom radu predstavlja činjenica da ima pristup vrhunskoj opremi i računarskim resursima, te mogućnost komunikacije sa najvećim svjetskim imenima iz oblasti superprovodnosti, na skoro svakodnevnom nivou.\n– U grupi je veoma dinamično. Svake sedmice imamo bar jedan seminar koji održi neko od velikih i poznatih imena, a nerijetko su govornici dobitnici Nobelove nagrade – navodi doktorand Jelić.\nPošto rade na mnogo projekata sa velikim brojem svjetskih univerziteta, onda uvijek postoji i direktan kontakt sa mnogobrojnim renomiranim naučnicima, što je jedinstvena prilika da se nauči nešto novo ili barem novi pogled na stari problem.\n– Na ovakav način doktorandi su uvijek u centru zbivanja, okruženi najnovijim informacijama i najsavremenijim tehnologijama, te mogućnošću da im te informacije protumače sami izvori. Prosto, ne postoji mogućnost da se ne usavršavamo, pa čak i kada ne bismo to htjeli – ističe Jelić.\nAko postoji neka poruka koju može da pošalje ovom prilikom, kaže on, onda je to da svi mladi koji su zainteresovani za izučavanje gorućih pitanja u fizici ili primijenjenoj fizici u sklopu inženjerskih nauka svakako imaju više nego dostižnu priliku da se usavršavaju u okviru vrhunskih ustanova, te sve što je potrebno jeste malo truda da pronađu informacije za dalju specijalizaciju.\n– Grupa u Antverpenu ima izraženo snažnu vezu sa balkanskom dijasporom, te zbog toga težimo da što više ojačamo kontakte sa univerzitetima u BiH, Hrvatskoj, Makedoniji i Crnoj Gori. Sa institutima i akademskim ustanovama u Srbiji i Sloveniji već imamo uspješnu saradnju, pri čemu bih posebno istakao kolaboraciju sa institutom Jožef Stefan iz Ljubljane, te sa Beogradskim univerzitetom – naglašava Jelić.\nOn ističe da već postoje i neki programi za razmjenu master studenata i doktoranada između Antverpena i Beograda, pod supervizijom profesora Miloševića sa belgijske strane, a u ovaj vid saradnje trenutno pokušavaju da uvrste i Univerzitet u Sarajevu.


Stručnjaci tehničke podrške - Teamnet International\nPočetna Karijere Eksperti Teamnet Stručnjaci tehničke podrške\nPreokupirani smo odnosom koji imamo sa našim klijentima od početka saradnje do kraja, pa čak i kasnije. Preko našeg internog odeljenja formiranog od stručnjaka tehničke podrške, cilj nam je da nastavimo da im pomažemo i nakon isporuke razvijenog rešenja.\nKolege iz odeljenja tehničke podrške zaduženi su za brigu o korisnicima, pošto je njihova aktivnost koncentrisana na primanje pritužbi od strane klijenata i pružanje podrške u korišćenju Teamnet proizvoda ili aplikacija, i ne samo to.\nKao potpora našem stavu da smo orijentisani ka klijentu, tim poseduje sertifikate stručnjaka Oracle podrške, stručnjaka ITIL i ITIL Foundation. Tako oni s lakoćom mogu da shvate tehnička pitanja u određenoj situaciji i imaju sposobnost da brzo pronađu efikasna rešenja, u stalnoj interakciji sa aplikantom.\nTim je spreman da pruži podršku iz kategorije L1 krajnjim korisnicima koji traže podršku u korišćenju aplikacija dela naših proizvoda, među kojima su: Vanredne situacije, Registar zaposlenih, Integrisani proizvod životne sredine i Penzioni sistem.


ZORAN KESIĆ - KROKODIL\nPosted at 13:32h in Uncategorized\tby\tana.pejovic 0 Comments\nZoran Kesić (rođen 26. jula 1976. godine u Beogradu) je srpski TV voditelj i autor popularnih humorističkih emisija “Ozbiljne vesti”, “Dezinformator”, “Fajront republika” i “24 minuta” koja se emituje od 2013. godine na televiziji B92.\nKarijeru je započeo sa 19. godina na TV Studio B, gde je radio kao reporter koji se javljao sa terena u jutarnjem programu. Posle par godina, dobija priliku da napravi svoj prvi TV šou, “Ozbiljne vesti”, koji će kasnije prerasti u emisiju “Dezinformator”, gde zajedno sa Igorom Bugarskim izvodi niz satiričnik skečeva na temu aktuelnih političkih događaja.\nPrelaskom na TV Foks i pokretanjem emisije “Fajront republika” koja se emituje uživo u kabaretskoj formi, popularnost Zorana Kesića se rapidno povećava. U ovoj emisiji kao gosti učestvovali su i mnoge poznate ličnosti, kako sa domaće tako i inostrane scene.\nOd jeseni 2013. godine Zoran Kesić se vraća na TV ekrane svojom novom humorističkom emisijom “24 minuta”, koju realizuje uz pomoć satiričnog portala Njuz.net.


Bešiktaš pobednik BVA Kupa\nSENIORKE – BVA KUP 2018.\nBVA Kup 2018. u konkurenciji odbojkašica odigran je u Gnjilanu, na Kosovu i Metohiji. Na turniru su učestvovale tri ekipe, a pobednik je turski Bešiktaš iz Istanbula, koji je izborio učešće u Kupu Izazivača 2019.\n“Dečiji festival BVA” u petak u Skoplju\nBVA – V „DEČIJI FESTIVAL“ 2018.\nNa centralnom Gradskom trgu u Skoplju u petak, 15. juna održaće se V „Dečiji festival BVA“. Na festivalu će učestvovati devojčice rođene 2006. i mlađe i dečaci rođeni 2005. i mlađi.\nPionirke u Somboru, kadeti u Valjevu, juniorke u Čačku\nU Istanbulu je danas održan sastanak Tehničke komisije BVA, na kojem su saopšteni datumi i mesta održavanja Balkanskih prvenstava 2018. Odbojkaški savez Srbije su u Istanbulu predstavljali Dragutin Ćuk, tehnički direktor OSS i član Tehničke komisije BVA, i Bojana Bogićević Dukić, koordinator za odbojku na pesku OSS i član Tehničke komisije BVA za odbojku na pesku. Balkansko prvenstvo 2018. u konkurenciji pionirki odigraće se 25 – 29. jula u Somboru, u konkurenciji kadeta 7 (8) – 11. (12) avgusta u Valjevu, a u konkurenciji juniorki 21 – 25. avgusta u Čačku.\nBalkanska prvenstva pionirki i juniorki u Srbiji – Cvetko Pajković novi predsednik BVA\nU hotelu „Tirana“ u Tirani, u Albaniji, danas je održam XIX Kongres Balkanske odbojkaške asocijacije, BVA. Ivan Knežević, generalni sekretar OSS, i Dragutin Ćuk, tehnički direktor OSS, predstavljali su Odbojkaški savez Srbije na Kongresu u Tirani, na kojem su donete odluke o domaćinima Balkanskih prvenstava 2018. Pionirke i juniorke će BŠ odigrati u Srbiji, a OSS je kandidat i za organizaciju BŠ u konkurenciji kadeta.\nKongres BVA u subotu u Tirani\nXIX Kongres Balkanske odbojkaške asocijacije, BVA, održaće se u subotu, 20. januara u hotelu „Tirana“ u Tirani, u Albaniji. Ivan Knežević, generalni sekretar OSS, i Dragutin Ćuk, tehnički direktor OSS, predstavljaće Odbojkaški savez Srbije na Kongresu u Tirani.


Evropska unija treba da poveća izdvajanja za sirijske izbeglice u Turskoj i ubrza protok novca, rekao je zamenik turskog ministra spoljnih poslova Faruk Kajmakči.\nOn kaže da je potrebno da svi rade zajedno dok god traje migrantska kriza.\n- Tih šest milijardi, koliko je EU izdvojila za sirijske izbeglice u Turskoj, neće rešiti problem jednom kada sve to bude potrošeno - rekao je Kajmakči novinarima u Istanbulu.\nTurska planira da vrati najmanje DVA MILIONA IZBEGLICA u Siriju\n"OTVORIĆEMO VRATA" Erdogan ponovo preti: Turska će pustiti izbeglice u Evropu, ako ne stigne pomoć iz Brisela\nEU je osnovala fond za sirijske izbeglice u Turskoj 2015. godine i izdvojila šest milijardi eura u tu svrhu.\nKajmakči tvrdi da sirijske izbeglice koštaju Tursku oko 40 milijardi dolara, odnosno 36 milijardi eura.\nTurska je krajem oktobra zapretila da će "otvoriti kapije" i pustiti izbjeglice u Evropu ako Evropljani ne podrže plan njihovog raseljavanja na severoistoku Sirije.\nERDOGAN PRETI EVROPI "Ako našu akciju nazovete okupacijom, ZAŽALIĆETE"\nAmnesti internešnel: Turska PRISILNO šalje izbeglice nazad u Siriju u kojoj i dalje BESNI RAT\nErdogan: Pokušavamo da sprečimo 250.000 IZBEGLICA da uđu u Tursku, teško je, i oni su LJUDI\nSNAŽAN ZEMLJOTRES U TURSKOJ Najmanje devetoro poginulo, među njima i deca, urušeno preko 1.000 zgrada (VIDEO)\nNajmanje devet osoba, među kojima i troje dece poginulo je u turskoj provinciji Van kada je tu oblast pogodio snažan zemljotres jačine 5,7 stepeni Rihterove skale.\nKineski predsednik Si Đinping izjavio je danas da mere te zemlje za suzbijanje epidemije koronavirusa imaju efekta, ali da je borba još uvek u ključnoj fazi.\nVećina građana Nemačke veruje da je desničarska Alternativa za Nemačku (AfD) delimično odgovorna za desničarsko nasilje, pokazala je anketa sprovedena dan nakon što je Tobijas R. (43) u sredu ubio devetoro ljudi stranog porekla u Hanauu i svoju majku, a onda izvršio samoubistvo.\nPapa PROTIV Trampovog predloga rešenja za Palestinu\nPapa Franja upozorio je danas na "nepravedna rešenja" izraelsko-palestinskog sukoba, kazavši da će ona biti samo uvod u nove krize.\nAmerički senator iz Vermonta Berni Sanders je na putu ka pobedi na kokusu demokrata u Nevadi, dok je bivši potpredsednik Džo Bajden na drugom mestu, pokazuju preliminarni rezultati na osnovu pet odsto prebrojanih glasova, prenosi Rojters pozivajući se na Foks njuz.\nJOŠ JEDAN NAČIN ZARADE OD FEJSBUKA Nagrada korisnicima za pomoć u testiranju i istraživanju


Evropska unija odobrila BioNTech/Pfizer vakcine - BH Glas\nNaslovnica Vijesti Svijet Evropska unija odobrila BioNTech/Pfizer vakcine\nEvropska unija odobrila BioNTech/Pfizer vakcine\nPredsjednica EU komisije Ursula von der Leyen daje izjavu za novinare nakon što je Evropska agencija za lijekove (EMA) dala zeleno svjetlo evropskim zemljama da započnu cijepljenje Covid-19 narednih dana, nakon regulatornog odobrenja za upotrebu injekcije koju su zajednički razvili Američka kompanija Pfizer i njen njemački partner BioNTech, u Briselu, 21. decembra 2020. (Foto: Johanna Geron / POOL / AFP)\nEvropska unija je danas odobrila uslovnu upotrebu vakcine protiv koronavirusa kompanija “BioNTech” i “Pfizer”.\n“Evropska agencija za lijekove je provjerila vakcinu i zaključeno je da je bezbjedna i efikasna protiv koronavirusa. Na osnovu naučne procjene, odobrili smo je za tržište EU”, rekla je predsjednica Evropske komisije Ursula von der Leyen na konferenciji na medije.\nOdobrenje Evropske komisije došlo je nakon što je Agencija uslovno odobrila uslovnu upotrebu te vakcine u Evropskoj uniji.\nOdobrenje Komisije neophodno je da bi vakcina bila distribuirana širom država članica EU.\nVon der Leyen rekla je da će vakcina biti dostupna za države članice u isto vrijeme i pod istim uslovima, kao i da će prve doze vakcine biti isporučene iz fabrike “Pfizera” u Belgiji u narednim danima.\n“Vakcinacija može da počne od 27, 28. i 29. decembra”, dodala je.\nKako je navela, još vakcina će biti odobreno ukoliko se pokažu bezbjednim i efikasnim, a Agencija će dati svoje mišljenje o vakcini “Moderna” 6. januara.\n“Veoma sam ponosna da su prve vakcine protiv koronavirusa pravi proizvod evropske inovacije”, zaključila je.\nPrethodni članakŠvedska zatvara granice za Dance i Britance\nNaredni članakBiden primio vakcinu protiv koronavirusa u prenosu uživo (video)


Lobiranje na srpski način | Politika | DW | 22.05.2010\nLobiranje na srpski način\nOd kako je Srbija predala kandidaturu za EU učestale su i posjete zvaničnika Srbije Berlinu. Razlog: odluka njemačkog Ustavnog suda da svaku kandidaturu mora odobriti Bundestag. A njemačke poslanike treba ubijediti...\nDelegacija srpskog parlamenta boravila je u službenoj posjeti Berlinu. Cilj posjete bio je upoznavanje srpskih parlamentaraca sa zakonodavnim procesom i normama njemačkih kolega koji bi bili korišteni kao pozitivan primjer za demokratizaciju srpskog društva i institucija države. Međutim, srpski parlamentarci iskoristili su posjetu i da njemačke poslanike uvjere da glasaju za prihvatanje kandidature Srbije za članstvo u Evropskoj uniji.\n„Srbija je najstabilnija na Balkanu“\nČlanovi njemačkog parlamenta, a i njemačka javnost nisu uvjereni da bi kandidatura Srbije za članstvo u Evropskoj uniji trebalo da bude prihvaćena, ocjenjuje portparolka Demokratske strane Jelena Trivan. Delegacija srpskih parlamentaraca nastojala je tokom sastanaka u njemačkom parlamentu, ministarstvu spoljnih poslova, direkcijama političkih stranka i fondacija da objasni napredak koji je u Srbiji učinjen na institucionalnom, pravnom i ekonomskom nivou, i da uvjere poslanike Bundestaga da što prije glasaju za kandidaturu Srbije, objašnjava Trivanova.\nJelena Trivan, glasnogovornica Demokratske stranke\nSrbija je u posljednje vrijeme najviše napredovala na Zapadnom Balkanu, a o stabilnosti Balkana ne može se razmišljati bez jasne evropske perspektive Srbije, rečeno je njemačkim parlamentarcima.\n„Kao glavni argument za prihvatanje Srbije u Evropsku uniju rekli smo da, za razliku od nekih zemalja, koje traže političke razloge i političke ustupke da budu primljene, mi umjesto toga tražimo da uđemo samo u ugovornu obavezu kakva je kandidatura sa Evropskom unijom, i da ćemo mi vremenom ispuniti sve pravne i ekonomske kriterijume na taj način da nam više neće biti potrebna politička podrška, nego da će postojati interes same Evropske unije da nas primi u svoju zajednicu. Dalje evropske intergracije vidimo kao priliku da se sami modernizujemo iznutra i da postanemo takvo društvo koje će svako poželjeti u svojoj zajednici“, rekla je Jelena Trivan.\n„Njemačka ima važnijih problema od proširenja EU“\nČlanovi srpske delegacije saglasni su da su njihova posjeta i lobiranje za kandidaturu došli u nezgodnom trenutku. Njemačka trenutno vodi žustru borbu za spasavanje evra, a ne krije ni mogućnost pojave novog talasa krize. Činjenica jeste da u ovom trenutku ne postoji veliki interes za dalje proširenje Evropske unije, ali ne postoji ni temeljno znanje koliko je Srbija napredovala pri demokratizaciji društva i institucija države, komentariše Boško Ristić, predsjednik Odbora za pravosuđe i upravu u Skupštini Srbije.\n„Kada neko ima problema u kući, onda on sigurno manje misli na komšije sa strane. Očekujemo, dugoročno, da će ova kriza biti prevaziđena i da će Srbija biti dobar partner u pregovorima za sopstvene integracije u Evropsku uniju“, kaže Ristić.\nBožidar Đelić i ministrica Annette Schavan\nBerlin „omiljena“ destinacija srpskih zvaničnika\nPrema posljednjoj odluci njemačkog Ustavnog suda, svaku novu kandidaturu neke zemlje za članstvo u Evropskoj uniji, prethodno mora da odobri njemački parlament. Od 19. decembra prošle godine, kada je Srbija predala kandidaturu za članstvo, uslijedile su češće posjete zvaničnika Srbije službenom Berlinu.\nPokretanje procedure kojom bi se odobravanje kandidature Srbije što prije našlo na dnevnom redu njemačkog parlamenta, početkom mjeseca je i zvanično u Berlinu zatražio potpredsjednik vlade Božidar Đelić. Za kraj maja, službenu posjetu Berlinu zakazao je i ministar spoljnih poslova Srbije Vuk Jeremić.


ODLIČNE VESTI ZA NAŠU ZEMLJU: Srbija će mesečno proizvoditi i po TRI MILIONA 'Sinofarm' vakcine\nSopstvena proizvodnja vakcina, a u "Torlaku" se već radi antikovid cepivo po ruskoj tehnologiji.\nPočetak proizvodnje "sinofarm" vakcine u našoj zemlji očekuje se od marta, najkasnije u aprilu, i to po tri miliona doza mesečno.\n- Prva faza, koja obuhvata punjenje i pakovanje uvezene supstance, počeće već u martu i aprilu - kaže Radojević Škodrić.\nSituacija je sada mirnija u našoj zemlji: u petak je potvrđen 1.801 novi slučaj infekcije, dok je 45 osoba preminulo od posledica kovida, ali ni najveći optimisti ne veruju da je ovo poslednji epidemijski talas.\nSve je izvesnije i da se sa trećom dozom ne završava imunizacija i da će morati da se nastavi sa revakcinacijom.


Bugarska traži pojašnjenje Milanovićeve izjave o SM\nTanjug 20. maja 2021. 09:35\nSOFIJA – Bugarska je preko ambasadorke Hrvatske u Sofiji Jasne Ognjanovac zatražila pojašnjenje izjave predsednika Zorana Milanovića na samitu Brdo-Brioni, da se zvanična Sofija meša u unutrašnje stvari Severne Makedonije, što je za tu zemlju, kažu, neprihvatljivo.\nMilanović je početkom sedmice na Brdu kod Kranja izjavio da se Severna Makedonija „nalazi u nemogućoj poziciji“ i da joj jedna članica Unije (Bugarska) ulazi u „intimni prostor“ zahtevom da u udžbenicima istorije „svoju nacionalnu genezu definiše onako kako to traži susedna država“.\nAmbasadorka Ognjanovac pozvana je u bugarsko Ministarstvo spoljnih poslova na razgovor tim povodom, prenela je makedonska agencija MIA.\nOgnjanovac je u tom resoru primio generalni direktor za evropska pitanja Rumen Aleksandrov, koji joj je preneo da je izjava hrvatskog predsednika „neprihvatljiva i neopravdana“.\nAleksandrov je ocenio da je to razočaravajuće „s obzirom na odličan bilateralni dijalog Zagreba i Sofije i jednoglasnost po nizu tema iz evropske i regionalne agende, ali i činjenice da su Bugarska i Hrvatska, kao susedi u regionu, prirodno povezani zajedničkim interesom za reformu, stabilizaciju i skoro integrisanje zemalja Zapadnog Balkana u EU“.\nOd Ognjanovac je zaraženo pojašnjenje razloga za takvu izjavu Milanovića, a ona se obavezala da će preneti bugarski stav zvaničnom Zagrebu.\nOna je tom prilikom istakla potrebu saradnje Bugarske i Hrvatske radi obezbeđivanja stabilnosti Zapadnog Balkana i evropske perspektive regiona.


"Novi grb ne predstavlja grad"\nNikola Vidačković, Foto: A. Čavić 03.04.2015 19:46\nBANJALUKA - Skupština grada Banjaluka je na sjednici usvojila Nacrt odluke o izmjenama Statuta grada, kojom se definišu grb i zastava Banjaluke, i uputila ga na javnu raspravu od 30 dana.\nBez obzira na partijsku pripadnost, odbornici su se složili da prijedlog novog grba definitivno nije nešto što bi dostojanstveno i vjerno prezentovalo grad i njegove stanovnike, ali da se zakon mora poštovati.\nSlobodan Gavranović, gradonačelnik, rekao je da se mora ispoštovati odluka Ustavnog suda o grbu Banjaluke, ali da treba poštovati i volju građana.\n"Svako može da ima svoju ideju o izgledu grba, ali će konačnu riječ dati Skupština grada. Bitno je da se većina saglasi o jednoj ideji", rekao je Gavranović.\nDodao je da postojeći grb grada, koji je Ustavni sud RS proglasio neustavnim, neće biti uklonjen iz prostorija Gradske uprave, izrazivši nadu da niko neće ni posegnuti za takvim mjerama.\nDuško Račić, šef Kluba odbornika SNSD-a, rekao je da je ova stranka podržala upućivanje Nacrta u javnu raspravu jer je to zakonska obaveza i pozvao građane da u njoj aktivno učestvuju i izjasne se kakav grb žele.\n"Smatramo da je ovaj grb heraldički možda ispravan, ali da on ničim simbolički ni podsvjesno ne asocira na obilježja grada Banjaluka. Pozivam sve građane da se izjasne, a mi ćemo ispoštovati njihovu volju", rekao je on.\nZoran Talić, odbornik PDP-a, osvrnuo se na to da grb nije izrađen ni po heraldičkim pravilima kako je navedeno i da je problem u samoj komisiji za izradu idejnog rješenja.\n"Ne može neko iz Beograda ili Novog Sada ko ni na koji način nije emotivno vezan za ovaj grad da osjeti šta je to što bi trebalo da predstavlja njegove građane i da osmisli reprezentativan grb", istakao je Talić.\nVladimir Mirošljević, odbornik NDP-a, istakao je da grb mora imati obilježja većinskog naroda u Banjaluci, a da je ovakav prijedlog bruka za grad i da ne treba da ide u javnu raspravu.\nSa dnevnog reda sjednice povučen je Prijedlog odluke o prenosu prava svojine na bivšem kompleksu kasarne u Zalužanima na MUP RS. Skupština grada usvojila je i Odluku o izmjenama i dopunama Odluke o uređenju prostora i građenju kojom se, između ostalog, predviđa šest građevinskih zona na području grada.\nGavranović je rekao da je to veliki iskorak jer se na taj način smiruje situacija na terenu i smanjuju troškovi investitorima u određenim zonama.\n"Što je bilo manje zona bili su veći i izdaci, imajući u vidu infrastrukturu koja se gradila, a ovom odlukom predviđa se mnogo manji iznos tih troškova", rekao je gradonačelnik.\nRedovni susret Gavranovića sa sugrađanima, koji je trebalo da bude održan u ponedjeljak, odgođen je zbog nastavka sjednice Skupštine grada.\nNacrtom odluke predviđa se da se grb koristi u tri veličine: mali, srednji i veliki. Veliki grb, koji je najviše uzbunio javnost prema Nacrtu odluke, sastoji se od štita malog grba nadvišenog zlatnom bedemskom krunom sa četiri vidljiva merlona. Takođe sadrži istu takvu dijademu ukrašenu dragim kamenjem, koje je postavljeno između dva srebrna bika, koja drže štit stojeći na zlatnoj grani kestena, ispod koje je srebrni svitak na kome piše "Slavna i sveta".\nSlobodan Gavranović, gradonačelnik, rekao je na sjednici Skupštine grada da se za građane koji zbog klizišta moraju da napuste svoje kuće može obezbijediti sistem prve pomoći, ali je to samo kratkoročna mjera.\n"To je mjera kojom će se pomoći ljudima da ne budu tu noć na ulici, ali se oni dalje moraju sami brinuti o svojoj egzistenciji", rekao je Gavranović.\nDodao je da Gradska uprava nema mnogo mogućnosti da pomogne ljudima koji zbog klizišta moraju napustiti svoje kuće.\n"S druge strane, najveći broj kuća koje su počele da klize nema građevinsku dozvolu i mi, kad bismo i imali novca, ne bismo smjeli da ulažemo u objekte koji su bespravno izgrađeni", rekao je Gavranović.


RTS :: Afrika i Srbija na vezi: Fudbalska priča Afrike\nRTS Svet Afrika i Srbija na vezi: Fudbalska priča Afrike\nčetvrtak, 02. apr 2020, 16:20\nEmisija je ovogodišnji dobitnik Grand prija Zlatna buklija za produkciju RTS-a i Prve nagrade, u kategoriji Autorske nagrade, Zlatna buklija 2019.\nMilutin Mića Sredojević, prava je fudbalska priča Crnog kontinenta. Radio je kao trener i selektor nacionalnih timova, trenirajući fudbalere od Maroka do Lesota i od Egipta do Južnoafričke republike.\nMiroslav Majk Milošević i Milutin Mića Sredojević\n"Kouč Mićo" ili "Mićo kouč" (trener Mićo) kako Sredojevića oslovljava cela Afrika, čovek je koji poznaje i održava kontakte sa svim predsednicima i premijerima zemalja u kojima je radio. Veliki je patrioita i pravoslavac, i neko ko na najbolji način lobira za Kosovo i Srbiju, koju jednako iskreno i ispravno predstavlja Africi i svetu.\nKada je imao najbolje rezultate u Srbiji i stao na mesto selektora, desila se Afrika. Srbija nije umela da ga sačuva i pruži mu veću šansu, a talentovani Sredojević je znao koliko može od sebe da da za kvalitetan fudbal. Ponekad talentovane i uspešne, nepravda, pravedno odvede na neki bolji put.\nMilutin Mića Sredojević i Jelena Đorđević Popović\nMilutin Sredojević veruje, da će, kao i Afrika, i Srbija jednom prepoznati potencijal srpske sportske dijaspore, te da će se i njemu ostvariti želja, da sa tolikim iskustvom pomogne i doprinese srpskom fudbalu.\nAkteri emisije "Afrika i Srbija na vezi - fudbalska priča Afrike", su i višedecenijski prijatelji Miće Sredojevića, sportski novinar Miša Stojanović, poznavalac afričkog fudbala i Miroslav Majk Milošević, Srbin koji u Africi živi skoro 40 godina, direktor turističko poslovnog kompleksa "Montekazino" u Johanesburgu. Obojica za trenera Sredojevića kažu da je "kouč Mićo" fudbalski Tito u Africi.


Smanjena potražnja: Pojeftinili pileći file i jaja - Akta.ba\n08.06.2021. 12:25 / Izvor: Nezavisne novine\nPredrag Miličić, predsjednik Zajednice živinara RS, koji je ujedno i direktor preduzeća "Agreks" iz Donjeg Žabara, kazao je za "Nezavisne" da se bilježe manje cijene piletine, ali i cijena konzumnih jaja, te ističe da je došlo i do pada izvoza ovih proizvoda u EU.\n"Cijena pilećeg filea bila je skoro dostigla rekordnu visinu od 10 KM, što je bilo jako značajno za proizvođače, ali u posljednje vrijeme bilježimo njen pad", ističe Miličić.\n"Cijene jaja u veleprodaji iznose od 0,12 do 0,14 feninga, a u maloprodaji se kreću od dvije do 2,50 KM za 10 jaja", ističe Miličić.\n"Kada je u pitanju izvoz, naše firme su nastavile s radom. Konkretno naša firma imala je nekoliko isporuka za tržište Hrvatske, a takva je situacija i sa proizvođačima mesa, ali sigurno je da se radi o skromnim količinama koje su izašle iz zemlje", kaže Miličić.\nDa je došlo do pada cijene piletine, konkretno pilećeg filea, potvrdio je i Maid Jabandžić, direktor Mesne industrije "Madi" iz Tešnja.\n"Pileći file ranije je koštao nepunih 10 KM, a sada je cijena u maloprodaji oko osam KM", kazao je Jabandžić.\n"Domaći proizvođači susreću se sa nizom problema, a jedan od njih je što se pileći file iz Turske i Rusije, odleđen, nalazi na domaćim policama po nižim cijenama nego naši proizvodi", ističe Jabandžić.\n"Iz dana u dan povećavamo izvoz, prvenstveno na hrvatsko tržište, a ostala tržišta radimo kao i ranijih godina", kazao je Jabandžić.\n"Cijene piletine i dalje su jako visoke za potrošače, ali nadamo se da će u narednom periodu upravo doći do nižih cijena žitarica da bi sami peradari mogli dodatno da spuste cijene svojih proizvoda", ističe Gordana Bulić, predsjednica Udruženja potrošača Tuzlanskog kantona.\nIntenzivan rad na realizaciji izvoza konzumnih jaja


Večeras zajedno, emisija Radio Beograda 1, gostovala u Apatinu\nEmisija ,,Večeras zajedno'' Radio Beograda 1, autorke Zorane Bokan, pre oko mesec dana boravila je u našem gradu. U ovoj epizodi govorilo se o istoriji i znamenitostima Apatina, a bilo je reči i o 55. Apatinskim ribarskim večerima, Banji Junaković, kao i o Apatinskoj pivari osnovanoj 1756. godine.\nAutorka emisije je istakla gostoljubivost naših sugrađana, a domaćin joj je bila Danijela Obradović, direktor Kullturnog centra. Osim sa Obradovićevom, Zorana Bokan razgovarala je i sa Željkom Baraćem, velemajstorom u kuvanju ribljeg paprikaša i članom žirija za ,,Zlatni kotlić Apatina'', Radmilom Savčić, istoričarem umetnosti, zatim sa Nemanjom Jovićem, direktorom Turističke organizacije Apatin i Jelenom Ćelić, šefom recepcije Specijalne bolnice za rehabilitaciju ,,Junaković''.\nEmisiju ,,Večeras zajedno'', snimljenu u Apatinu, možete poslušati OVDE.\nTagovi: Večeras zajedno emisija Radio Beograd 1 Apatin


Vi ste ovde:Početna»Vesti»EU za Srbiju: Slike iz života\nBy Jovan objavljeno\t 24/05/2017 Vesti\nPod nazivom “EU za Srbiju: slike iz života”, na predstojećem Mikser festivalu biće prikazana selekcija fotografija koje predstavljaju uspešne priče o saradnji Srbije i EU u raznim oblastima života – od obrazovanja i podrške lokalnom razvoju preko ekologije i podrške izbeglicama i interno raseljenim, do kulture. Istovremeno, fotografije nekih od preko 600 projekata kroz koje se sprovodi razvojna pomoć Evropske unije, prenose poruke o zajedničkim vrednostima koje dele Srbija i EU – od solidarnosti do očuvanja kulturne baštine.\nIzložbu su organizovali Delegacija EU u Srbiji i EU info centar; ona će za posetioce Mikser festivala biti prilika da vide „slike iz života“ nastale tokom sprovodjenja projekata koje je EU finansijski podržala. Izložba je deo kampanje “EU za Srbiju” kojom se predstavlja pomoć Evropske unije Srbiji i do sada je bila postavljena u Zrenjaninu i u Beogradu, a u okviru obeležavanja Dana Evrope. Od 2001. godine, EU je u Srbiji donirala više od tri milijarde evra; ta pomoć se nastavlja, a Srbija sve više zauzima svoje mesto u evropskoj porodici.\nDelegacija EU u Srbiji podržala je održavanje ovogodišnjeg izdanja Mikser festivala, koji se održava od 25. do 28. maja u Beogradu. To je deveti po redu Mikser festival koji se sada održava na novoj lokaciji, na Dorćolu.


Racija na Baščaršiji, policija po nalogu suda pretresa nargila barove - Portal 072info\nU Sarajevu večeras Pripadnici odjeljenja za borbu protiv zloupotrebe opojnih droga MUP-a KS vrše pretrese na više lokacija na području općine Stari Grad, potvrđeno nam je u Operativnom centru MUP-a KS. Nezvanično saznajemo da se vrši racija u nekoliko nargila barova u ulici Kujundžiluk i drugim ulicama na Baščaršiji.\nU više ulica u starom dijelu Sarajeva povećano je prisustvo policije, a saobraćaj u ovom dijelu grada se odvija usporeno. Iz MUP-a KS nam nisu mogli potvrditi da li je bilo uhapšenih osoba u ovoj akciji.\nKako nam je potvrđeno iz Operativnog centra MUP-a KS pretresi se dešavaju po naređenju Općinskog suda Sarajevo.


“Montevideo“ juri “Zonin“ rekord | Novosti.RS\n“Montevideo“ juri “Zonin“ rekord\nsubota, 26. 02. 2011. u 21:04\nHoće li film Dragana Bjelogrlića, koji je do sada videlo više od 400.000 ljudi, da bude gledaniji od „Zone Zamforove“ Zdravka Šotre\nFILM „Montevideo, Bog te video“ reditelja Dragana Bjelogrlića do sada je videlo više od 400.000 ljudi, što nagoveštava da bi to filmsko ostvarenje moglo da se približi makar nekim domaćim rekordima. Najviše gledalaca u Srbiji, oko milion, do sada je imala „Zona Zamfirova“ Zdravka Šotre, a slede „Lepa sela lepo gore“ Srđana Dragojevića, sa oko 610.000.\nVeliku gledanost u SFRJ imali su „Skupljači perja“ Aleksandra Saše Petrovića, a 1991. rekorder je bila „Tesna koža“ Miće Miloševića. Najveći broj gledalaca jednog filma proizvedenog na\npodručju bivše Jugoslavije zabeležio je „Valter brani Sarajevo“ Hajrudina Krvavca, snimljen 1972. godine. Samo u Kini, za skoro 40 godina koliko se tamo prikazuje, videlo ga je ni manje ni više nego 11,5 milijardi gledalaca.\nU bivšoj SFRJ najveću gledanost, oko 4,5 miliona, imala je „Bitka na Neretvi“ Veljka Bulajića, ali je taj film iz 1969. ponovo na bioskopskom programu, pa će ovaj broj biti i veći.


Danas je u organizaciji OSCE-a i Ministarstva za rad, socijalnu politiku i izbjeglice Zeničko-dobojskog kantona, a na inicijativu kantonalnog Udruženja logoraša održan seminar o poboljšanju vještina pisanja projekata. Kako je u uvodnom dijelu istakao Šaban Ibraković, predsjednik Udruženja, cilj njihove inicijative ka OSCE-u i resornom ministarstvu da se organizuje jedan ovakav seminar, bio je u osposobljavanju članova za upravljanje projektnim ciklusom i na taj način uspješno apliciraju za evropske fondove.\nČlanovima udruženja iz Vareša, Visokog, Kaknja, Zenice, Žepča, Zavidovića, Maglaja i Doboj-Juga obratio se i Mirko Trifunović, kantonalni ministar za rad, socijalnu politiku i izbjeglice kazavši kako ga raduje što su logoraši preuzeli inicijativu i žele aktivno participirati u društvenom životu zajednice. „Bitno je da znate na pravilan način artikulirati vaše zahtjeve putem projekata za koje ćete aplicirati. S druge strane i resorno ministarstvo, ali i Vlada Kantona u cjelini, pomažući organizovanje edukacije na najbolji način opredjeljuje sredstva koja se inače daju nevladinim organizacijama i udruženjima“. On je također kazao da su isti seminar prošli prije njih i svi članovi Vlade Kantona.\nIspred Misije OSCE-a u BiH, prisutnima se obratio Marcus Rolofs, šef regionalnog Ureda OSCE-a u Tuzli kazavši da je ovo samo jedan u nizu seminara koje OSCE već neko vrijeme održava na ovom području i da je dobro da udruženja poput ovog žele saznati više o načinima na koji se može aplicirati za fondove i sredstva orgranizacija koje potpomažu rad nevladinog sektora.\n„Ne odgovaraj bezumniku po njegovoj ludosti, da mu i sam ne postaneš jednak”


Lenovo prikazao koncept savitljivog laptopa – BiGportal.ba\nLenovo prikazao koncept savitljivog laptopa\nLenovo i dalje radi na egzotičnim koncept uređajima. Kompanija je prikazala laptop koncept u čijem centru se nalazi fleksibilni displej, koji se prostire sve do tastature. Displej sa tastaturom nije povezan pomoću šarke, već se savija poput yoga mat-a.\nLaptop nema trackpad, ali je na njemu moguće pisati i davati mu glasovne komande. Za sada nema garancija da će Lenovo načiniti ovaj laptop komercijalnim proizvodom, ali isto tako ovu ideju ne bi trebalo ni u potpunosti odbaciti.\nSam Lenovo računa na napredne materijale izrad i nove tehnologije ekrana, kako bi ovakav laptop omogućio, što sugeriše da je realna verzija ovakvog laptopa godinama daleko. Lenovo možda nema proizvodne planove za laptop, ali ukazuje na to da u dužem periodu računa na ovakav ili sličan dizajn računara.


06/10/2017 Tekst ažuriran 02/11/2017 Komentara 0\nU pokušaju da promeni profil turista koji posećuju mesto Malia na Kritu, inače poznatom po neprimerenom ponašanju mladih iz Velike Britanije i incidentima koje izazivaju, zamenik gradonačelnika Hersonisa, g. Eftimios Mountrakis dao je "zeleno svetlo" turoperatorima da predstave ovo mesto na sasvim drugi način.\nDo jula ove godine hotelijeri iz Malije su odbili oko 10.000 rezervacija iz Velike Britanije, sa željom da privuku grupe turista iz drugih zemalja Evrope. Opština je saopštila da je ova akcija deo nove kampanje koja ima za cilj da vrati Maliju na tržište porodičnih turističkih destinacija i spreči ponudu mladim britanskim posetiocima koja uključuje piće, seks, drogu i žurke.\nVećina hotela je za leto 2018. već počela da daje prednost porodicama, uglavnom iz Nemačke, Austrije i Holandije, a 95% hotela odlučilo je da ne potpiše nov sporazum sa turističkim agencijama koje im dovode mlade Britance. Pored toga, broj policijskih patrola u mestu je značajno povećan.\nKako navodi Protothema.gr nakon što je u julu u Maliji 18-godišnja devojka iz Velike Britanije pala u komu nakon udisanja opojnih droga, uhapšeno je 189 osoba zbog posedovanja ovih supstanci koje su inače legalne u Engleskoj.\nProcenjuje se da se u širem području Malije na godišnjem nivou obavi više od 6 miliona rezervacija, uglavnom britanskih turoperatora.


„Četiri ruže“ pobedile na međunarodnom filmskom festivalu u Gračanici - Sputnjik Srbija\n15:54 19 Septembar 2020\n21:04 14.12.2019 Preuzmite kraći link\nPobednik petog po redu Međunarodnog filmskog festivala Kosovo i Metohija u Gračanici je film „Četiri ruže“, režisera Vasilija Nikitovića.\nTako je odlučila publika posle četiri uzbudljiva festivalska dana i pogledanih 13 domaćih i evropskih filmova, uključujući i program za najmlađe.\nU snažnoj konkurenciji najboljih ovogodišnjih filmova srpske produkcije i nekoliko inostranih hitova, gledaoci u Gračanici opredelili su se za Nikitovićev režiserski prvenac „Četiri ruže“.\nRežiser filma je izjavio da ga je posebno obradovala vest iz Gračanice i da je ponosan što je njegov film trijumfovao baš na festivalu u južnoj srpskoj pokrajini:\n„Beskrajno sam srećan jer je publika na festivalu na Kosovu i Metohiji na pravi način razumela i prihvatila ideju filma Četiri ruže. Koliko me raduje što su krcati bioskopi širom Srbije i što ne mogu da predahnem od izveštaja sa terena koji govore da postižemo rekorde gledanosti, toliko me je ugrejala sjajna vest iz Doma kultura Gračanica“.\nKosovo i Metohija — međunarodni filmski festival pomogli su Evropski kulturni forum uz podršku Ministarstva za kulturu i informisanje Srbije, a u saradnji sa Domom kulture u Gračanici.


RAČUNICA AGENCIJE ZA PRIVREDNE REGISTRE: 15.077 više firmi i preduzetnika | Novosti.RS\nZa poslednjih deset godina broj aktivnih privrednih subjekata povećan je za 73.531 subjekta. APR navodi da je zbog zdravstvene krize izazvane korona virusom, od početka godine, u odnosu na isti period prošle godine, registrovan manji broj lica koja su pokrenula poslovanje, ali i onih koji su se izbrisali iz Registra privrednih subjekata.\nNajmanje privrednih subjekata (864) osnovano je u aprilu, tokom, a najviše (5.365 ) u junu. U avgustu je osnovano 700 privrednih društava i 2.588 preduzetnika. Posmatrano prema delatnostima, najviše novoosnovanih privrednih društava je registrovano za računarsko programiranje (700) i nespecijalizovanu trgovinu na veliko (590).\nAPR agencija za privredne registre preduzeća preduzetnici


Početak/Virus Korona/Smanjuje se broj hospitalizovanih pacijenata sa Kovidom-19 u KC Niš\nU Covid objektima Кliničkog Centra Niš, hospitalizovano je ukupno 209 pacijenata. Кod 65 pacijenata je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nU ZC Lekovac u Covid bolnici, trenutno je hospitalizovano 67 pacijenata. Кod 26 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 76 pacijenata. Кod 34 pacijenata je potvrđeno prisustvo virusa. Nažalost, 1 pacijent sa potrvrćenim COVID-19 virusom je preminuo.\nHospitalizovani Klinicki centar Nis kovid 19


Press Archives - Klik Jajce\nPress konferencija povodom 40. Pozorišnih igara BiH\nOve godine u Jajcu se održavaju jubilarne 40. Pozorišne/Kazališne igre BiH. Tim povodom održat će se press konferencija na kojoj će biti zvanično objavljen izvještaj...\nMamić organizovao novu press konferenciju: Iznijet ću do sada nespomenute detalje i dokaze\nNakon što je Vrhovni sud Republike Hrvatske objavio je pravomoćnu presudu u slučaju braće Mamić, Zdravko je održao konferenciju za medije u Mostaru, a sada...\nCentralna izborna komisija BiH danas će u Mostaru održati zajedničku konferenciju za novinare sa Gradskom izbornom komisijom Mostar. Početak konferencije zakazan je za 13 časova,...\nRedakcija Fresh Press portala najoštrije osuđuje fašističke poruke išarane po automobilu predsjednika Skupštine TK i predsjednika GO Socijaldemokrata Tuzla Žarka Vujovića., te tražimo hitne reakcije...\nOd posljednjih izvještaja nadležnih institutcija u Bosni i Hercegovini, u posljednja 24h, najmanje je 340 novozaraženih i devet smrtnih slučajeva. Od toga je u FBiH...\nJajce Press 21/08/2020 21/08/2020\nVrijeme pandemije donijelo nam je more neizvijesnosti, ograničena putovanja, razdvojenost rodbine, prijatelja, ali ljubav … ona uvijek nađe put. Ljubav mlade Francuskinje Laure Simon, koja...\nJajce Press 19/08/2020 19/08/2020\nCentar za izgradnju mira CIM organizuje četvrti Mirovni kamp u okviru #StaRBiH projekta za mlade (18-30 godina) iz sljedećih opština/gradova: Velika Kladuša, Banja Luka, Jajce, Doboj, Bijeljina, Olovo,...\nJajce Press 13/08/2020 13/08/2020\nObavještavaju se svi pokretači malog biznisa, čije ideje je prepoznala Općina Jajce dodijelivši im bespovratna poticajna sredstva, da će u ponedjeljak, 17.8.2020. godine sa početkom...\nCOD Jajce/Trodnevne radionice u Neumu bile su nezaboravno iskustvo za mlade Jajca – Jajce Press – Pr…\nJajce Press 15/07/2020 15/07/2020\nU okviru realizacije projekta „Jačanje kapaciteta mladih“, koji već treći mjesec Centar za obrazovanje i druženje COD Jajce realizira uz podršku Heinrich Böll stiftung fondacije,...


Crnogorski pjevač Bojan Tomović ne prestaje da šokira objavama na društvenim mrežama, a nakon što je objavio fotografiju na kojoj ima modrice i podlive na licu tvrdeći kako je pretučen, ponovo se oglasio.\n"Nikada, ali nikada više neću pevati u Srbiji i Republici Srpskoj. Čast dobronamernim Srbima koji vole moje pjesme, ali ovo poniženje ne mogu zavoraviti. Neka dođu na moje nastupe u Crnu Goru, Hrvatsku, Sloveniju, Makedoniju...ali u Srbiju i RS više nikada. Zaklinjem se u grob moga Taja", napisao je Tomović.\nSudeći po komentarima na društvenim mrežama, ljudi iz Srpske i Srbije se i nisu rastužili što neće imati priliku da slušaju pjesme ovog pjevača.\nBojan Tomović zabrinut: Miljanin otac mi je prijetio smrću\nPrvo sve demantovao\nBojan Tomović priznao da je otac Miljaninog djeteta: Mora da abortira zbog moje bolesti!\nIz Bojana Tomovića istjeruju demone\nSve je počelo kada mu je umro otac\nBojan Tomović otkrio zašto je prešao u islam: Bio sam tri puta na ivici da se ubijem\nBojan Tomović promijenio vjeru i ime


Autentični transkripti razgovora Gvera i Karadžića - Društvo - Dnevni list Danas\nPočetna » Društvo » Autentični transkripti razgovora Gvera i Karadžića\nAutentični transkripti razgovora Gvera i Karadžića\nPosle desetodnevne pauze na suđenju sedmorici oficira vojske i policije bosanskih Srba, svedočenje je juče nastavio zaštićeni svedok s pseudonimom 145, pripadnik prislušne službe Armije BIH. On je tokom glavnog ispitivanja, u petak 9. februara, potvrdio autentičnost 25 transkripata presretnutih razgovora koje je, kako je potvrdio, sam „prekucao i šifrovao“.\n0Piše: DanasOnline 20. februara 2007. 00.00\nPosle desetodnevne pauze na suđenju sedmorici oficira vojske i policije bosanskih Srba, svedočenje je juče nastavio zaštićeni svedok s pseudonimom 145, pripadnik prislušne službe Armije BIH. On je tokom glavnog ispitivanja, u petak 9. februara, potvrdio autentičnost 25 transkripata presretnutih razgovora koje je, kako je potvrdio, sam „prekucao i šifrovao“. Branioci su unakrsno ispitivanje „prisluškivača“ i ovog puta usmerili na pobijanje tvrdnji optužbe da su transkripti radio i telefonskih komunikacija bosanskih Srba iz jula i avgusta 1995. godine autentični i pouzdani dokumenti koje treba uvrstiti u dokazni materijal. Odbrana, naime, tvrdi da se tim dokumentima ne može verovati budući da su razgovore presretali i snimali „neiskusni i nedovoljno obučeni operateri na zastareloj opremi“, te da su transkripti tih razgovora puni grešaka i ispravki za koje se ne može utvrditi kada su i kako nastale.\nSvedok 145 je ostao pri svom iskazu objasnivši kako je gotovo svim presretnutim komunikacijama prethodio razgovor operatera telefonskih centrala koji su navodili njihova imena prilikom uspostavljanja veza.


Arhiva Vijesti Međunarodni Dan Mladih\nMeđunarodni dan mladih 12.avgust, obilježava se od 1999.godine kada ga je Generalna skupština UN uvrstila u zvaničan kalendar međunarodnih datuma UN-a.\nPovodom Međunarodnog dana mladih, volonteri Omladinskog centra „Vermont“ organizuju 12. avgusta 2010. godine uličnu akciju informisanja javnosti o stanju i problemima mladih u Brčko Distriktu BiH na „Trgu mladih“. Akcija će se realizovati u periodu od 11:00 do 12:00 časova. Tim putem će se građanima dijeliti letak koji će isticati činjenice koje Bosna i Hercegovina ima za mlade a Brčko Distrikt BiH ne. Ujedno će se od građana pokušati dobiti prijedlozi i komentari šta se može uraditi da se trenutno stanje promijeni.


Dodik: Izbor nelegitimnog Srbina ruši konstitutivnost | Republika Srpska\nНасловна Република Српска Dodik: Izbor nelegitimnog Srbina ruši konstitutivnost\nUkoliko Dom naroda Federacije BiH danas izabere potpredsjednika FBiH koji ne bude legitimni predstavnik srpskog naroda, to će biti čin urušavanja legaliteta i legitimiteta konstitutivnosti naroda u BiH, izjavio je Milorad Dodik, predsjednik Republike Srpske.\n„Činjenica da nije popunjen ni Dom naroda govori o odnosu koji u Federaciji BiH imaju prema Srbima kao konstitutivnom narodu i u tom pogledu pokazuju svu farsu vezanu za konstitutivnost naroda“, naglasio je on.\n„Dva muslimana i tri stranca odlučili su da se uspostavi neka kvazikonstitutivnost, koju vidimo sad u FBiH na slučaju Srba i izbora potpredsjednika. Mi ne možemo sada mnogo da učinimo da to spriječimo, ali ćemo uporno tražiti da se Klub Srba popuni legitimnim predstavnicima“, naveo je Dodik.\n„Jasno je da ta situacija ide na štetu Srba jer autentični srpski politički predstavnici ne mogu doći do izražaja, a sa druge strane potvrđuje se da ono što je Komšić radio Hrvatima sada pokušava da uradi Srbima – da se bez političke legitimnosti predstavi kao zastupnik i zaštitnik interesa naroda kroz predstavnike koji se stavljaju u funkciju neke druge politike koja ne ide da se zaštite legitimni interesi Srba tamo“, naveo je Dodik.\n„Nama nije u cilju da on zastupa samo interese srpskog naroda, već da zastupa interese svih koji žive u FBiH, jer želimo da se stvari konačno normalizuju. Ne vidimo nikakvog razloga da se sada insistira na tome da on predstavlja samo jedan narod“, rekao je on.\n„Željeli smo samo da otkočimo proces, jer je najgora pozicija, čak i od aktuelne vlasti, da vlasti nema nikako. Odluku o podršci kandidaturi donijeli smo u interesu građana FBiH“, naveo je Šućur za agenciju Anadolija.\nIz HDZ-a su stigle donekle oprečne najave – Josip Jerković, potpredsjednik RS i član HDZ-a, „Nezavisnim“ je rekao da ta stranka podržava samo legitimnog predstavnika srpskog naroda za potpredsjednika FBiH, dok je visoki funkcioner te stranke Borjana Krišto nagovijestila da se HDZ neće miješati u izbor srpskog kandidata za ovu funkciju.\n„Ukoliko dobijem povjerenje delegata, ovom pozicijom ću braniti dignitet i dostojanstvo građanki i građana BiH, obavljajući ovaj posao odgovorno, marljivo i transparentno. Bez obzira na nacionalnu, vjersku ili političku pozadinu, želim biti konstruktivan partner svima, a sve s ciljem očuvanja i izgradnje političke stabilnosti naše zemlje“, naveo je Milan Dunović na svojoj zvaničnoj Facebook stranici.\nDunović je diplomirani inženjer saobraćaja i komunikacija, rođen u Sarajevu 1974. godine. Na proteklim opštim izborima bio je kandidat za kantonalnu Skupštinu u sarajevskoj izbornoj jedinici, a ujedno je i član Vijeća za ekonomska prava Političke akademije DF. Zaposlen je u „BH poštama“.\n„Situacija u kojoj se nalaze Srbi u FBiH, kao i Srbi na Kosovu predstavlja sramotu Šumanove Evrope, jer žive u krajnje diskriminisanom položaju“, rekao je Mihajlović.\nIstičući da je SNSD jedini koji je u posljednjih 15 godina pokušao u FBiH da organizuje život srpskih povratnika, Mihajlović je ocijenio licemjernim ponašanje Ivanića i Bosića.


14-06-2020 21:10 Svet Planeta\nIransko ministarstvo odbrane u subotu je najavilo da će uskoro predstaviti desetine novih vojnih proizvoda na "Dan vojne industrije".\nPomoćnik ministra odbrane, brigadir Saed Habanaan, rekao je vojnom komitetu da će na 40. godišnjicu "svete odbrane" iranska "odbrambena dostignuća biti otkrivena na Dan odbrambene industrije sledećeg 21. avgusta".\n- Cilj ovog sastanka je da se na najbolji mogući način koordinira organizovanje svečanosti povodom 40 godina na nivou države, posebno na nivou oružanih snaga i Ministarstva odbrane.\nSa druge strane, podsekretar Ministarstva odbrane i podrške iranskim oružanim snagama najavio je puštanje u rad desetina novih odbrambenih proizvoda pod pokroviteljstvom predsednika Hasana Rohanija do Dana odbrambene industrije 22. avgusta 2020. godine.\nDrugi brigadir, Daud Abdi, podsekretar za kulturna pitanja i odnose s javnošću, rekao je na koordinacijskom sastanku o programima komemoracije 40. godišnjice svete odbrane da "se zbog širenja koronavirusa moraju uzeti u obzir puni zdravstveni protokoli."\nAbdi je naglasio da će "Ministarstvo odbrane predstaviti desetine novih odbrambenih proizvoda u prisustvu predsednika Republike povodom Dana odbrambene industrije", rekavši:\n- Ako bi danas odbrambena industrija dostigla prestižni položaj u regionu uprkos sankcijama, ovo su plodovi svetih iskustava odbrane."


RASPODELA NOVCA IZ DRŽAVNE KASE: Evo za koje resore je predviđen tanji, a za koje deblji budžet | Novosti.RS\nRASPODELA NOVCA IZ DRŽAVNE KASE: Evo za koje resore je predviđen tanji, a za koje deblji budžet\n30. 08. 2019. u 12:02\nLimit za Ministarstvo građevinarstva, saobraćaja i infrastrukture je 95,7 milijardi dinara Foto Tanjug\nBudžetskim korisnicima ističe rok za dostavu plana troškova u 2020. godini, stigla uputstva i limiti. Veći budžeti za resore zdravlja, privrede, finansija, spoljnih poslova...\nMINISTARSTVA su do danas pisala svoje želje koliko im je novca potrebno naredne godine. Pre dve nedelje iz Ministarstva finansija su dobili uputstvo i limite u skladu sa kojima treba da planiraju svoje troškove. Iako do konačnog nacrta predstoje dani i meseci pregovaranja i ubeđivanja, prvi okvir pokazuje da će naredne godine više sredstava na raspolaganju imati resor građevinarstva i saobraćaja, zdravlja, privrede, spoljnih poslova i finansija. Sa nešto tanjim budžetom mogla bi da računa odbrana, državna uprava i samouprava, evropske integracije...\nNezahvalno je porediti ovogodišnji budžet sa planom narednog, jer kako objašnjavaju upućeni, dovoljno je da neki projekat pređe iz nadležnosti jednog u drugo ministarstvo. Najavljeno povećanje plata i penzija moglo bi biti glavni razlog što će budžet Ministarstva finansija naredne godine biti ograničen na 414,17 milijardi dinara.\nMinistarstvo građevinarstva, saobraćaja i infrastrukture svoje projekte treba da "spakuje" u 95,7 milijardi dinara. Oni ove godine raspolažu sa ukupno 88,5 milijardi dinara, ali je 37,5 milijardi od zaduživanja. Iz budžeta im ove godine stiže 49,5 milijardi dinara. Resoru zdravlja iz budžeta je ove godine namenjeno 16,4 milijarde. Limit za narednu godinu je postavljen na 21,3 milijarde dinara. Privredi se smeši 25,8 milijardi dinara, a ove godine iz budžeta primaju 22,9 milijardi dinara. Ministarstvo spoljnih poslova može da računa na najviše 8,2 milijarde, a ove je bilo manje od osam milijardi dinara. Odbrani, kako pokazuju limiti, sledi oko 3,5 milijardi manje - malo više od 90 milijardi dinara. Limit za Ministarstvo evropskih integracija je postavljen na 532,4 miliona dinara. U ovoj godini iz budžeta im stiže 678 miliona dinara.\nPROČITAJTE I: Do kraja nedelje počinje gradnja autoputa Sremska Rača - Kuzmin\n- Uzimajući u obzir istorijske podatke, aktuelne ekonomske pokazatelje i izglede za Republiku Srbiju i međunarodno okruženje zadržana je projekcija privrednog rasta za 2020. godinu od četiri odsto - stoji u uputstvu Ministarstva finansija. - Očekuje se nastavak pozitivnog uticaja rasta zaposlenosti i povoljnih uslova zaduživanja na privatnu potrošnju, ali će njen rast ipak biti sporiji nego u prethodnoj godini i iznosiće 3,3 odsto.\nPRIPREMAJU SE IZBORI\nDA je 2020. godina izborna pokazuju i okviri budžeta. Narodna skupština može da računa na 3,16 milijardi dinara. Ovogodišnjim budžetom namenjeno joj je 2,48 milijardi dinara. Već 2021. godine ovoj instituciji budžet pada na oko dve milijarde dinara.


BOGOLJUB JOVANOVIĆ / 03.11-01.12.2016.\nBOGOLJUB JOVANOVIĆ I OSTVARENJE INDIVIDUALNE SLOBODE POD OKRILJEM BESKOMPROMISNE UMETNOSTI\nNa izložbi u Galeriji Rima, uz svega nekoliko izuzetaka, po prvi put prikazuju se radovi na hartijama malog formata, donedavno teško oštećeni i potom izvanredno uspešno restaurirani tako da odsad mogu da budu definitivno uklopljeni u ukupni umetnikov opus. Nose sledeće nazive: autoportret Sutra je kasno, Svako za Sebe, Mađioničari piškaju sirće (na poleđini datovan 23. XI 51), Govornički gest, Krupan zalogaj, Glas, Špric, Proleće doleće, Sedam pečata, Potcrtan, Bdenje, Dok... (nedovršen naziv), Sad sam sam, Nije zlato sve što sija, Nepotrebna grubost, Krst, Poštenjačina, Suza, Korisni trik, Lapsus lingue, Ko peva zlo ne misli, Na istom poslu, Poslovica I, Poslovica II, ispisani krupnim slovima ćirilicom na samom prizoru uz nekoliko bez naziva. Odreda pripadaju umetnikovom ranom beogradskom periodu, okvirno između 1950-1953, ciklusima Poslovice i Mađioničari ili njima istovremenim i srodnim samostalnim radovima, sa svim karakterističnim tematskim i likovnim osobinama ovih ciklusa, potvrđujući i pojačavajući ocene Jovanovićeve umetnosti u njenim beogradskim počecima i prvim izložbama iz 1953. godine podržanih uvodnim tekstovima u njihovim katalozima Zorana Mišića i Vaska Pope.\nSerija radova većih dimenzija (najčešće 58,5x73,5 cm), u tehnici mastila u boji i voska na hartiji, pod nazivima Hadumejski princ, Kažnjeni astronom, Stupid Cupid, Mala greška u proceni (jedinom precizno datovanom na poleđini 15. II 1962) – sudeći po nazivima na engleskom – nastaje po svoj prilici u prvim godinama umetnikovog boravka u Americi početkom šezdesetih (umesto u sedamdesetim i osamdesetim). Kao i ostali iz istog perioda, ovi radovi prikazuju scene nekih jedino umetniku samom znanih povoda i sadržaja, dok gledaoca pak zatiču pred sasvim nerešivim dilemama, ali ujedno i potpuno svesnim da se nalazi pred delom neodoljivo ubedljivih i neospornih umetničkih vrednosti.\n„Slučaj“ Bogoljuba Jovanovića jedinstven je u srpskoj umetnosti druge polovine XX veka. Svojim dvema samostalnim izložbama 1953. prisutan je i primetan na domaćoj umetničkoj sceni ranih pedesetih, no odlaskom u Pariz i Njujork gde ne uspeva da se uklopi u tamošnji javni umetnički život, tragovi mu se gube, a spoznaje o njegovom delu zadugo ostaju rasute u fragmentima. Ostvario je neveliku produkciju (ukoliko se izuzmu brojni početni studentski crteži), svedenu na tri problemska poglavlja – cikluse gvaševa ranih pedesetih, apstraktnu sliku K-55, mešane tehnike iz šezdesetih godina. Istorizacija Jovanovićeve umetničke ostavštine bila je postepena i polagana, puna razumevanja i poštovanja spram njegovog specifičnog „slučaja“, ali nije dovršena i još uvek ima mesta za daljnje problemske interpretacije. Danas se čini sasvim izvesnim da je obeležio jedno određeno poimanje umetnosti u ranom posleratnom kulturnom i društveno-političkom kontekstu, da bi potom u izmenjenim prilikama drugih sredina pokazao kako bavljenje umetnošću ma gde to bilo umesto da teži spoljašnjem uspehu treba prevashodno da zadovolji umetnikovu intimnu potrebu slobodnog ljudskog postojanja obezbeđenog jedino pod okriljem beskompromisne umetnosti.


Selektor Aleksandar Đorđević će tokom priprema da raspolaže […]\nŽenska U20 reprezentacija Srbije na turniru u Španiji\nŽenska U20 reprezentacija Srbije, igračice rođene 1999. godine i mlađe, otputovaće u španski Ferol gde će od 19. do 21. jula učestvovati na veoma jakom turniru na kome će joj rivali pored domaće selekcije […]\nNaredne stanice RODA 3h3 karavana – Nova Varoš, Bajmok i Užice\nJoš jedan uzbudljiv vikend je pred nama, u kojem nas očekuju tri turnira u okviru RODA 3h3 državnog prvenstva. Ovog puta naš karavan zaustaviće se najpre u subotu, u Novoj Varoši i Bajmoku, gde […]\n3h3 spektakl u Beogradu – Zemun prvi šampion, Bulut MVP\nProteklog vikenda na terenima širom Srbije imali smo priliku da gledamo više nego uzbudljive mečeve u basketu 3h3 i pravi spektakl koji su nam priredili neki od najboljih svetskih igrača.\nPosle Novog Sada, svetski turnir […]\nBasket 3h3: Spektakl u Beogradu i tri turnira u domaćem prvenstvu\nVikend pred nama biće vrlo uzbudljiv u svetu basketa 3h3. Pored prvog čelendžera, koji će se, pod pokroviteljstvom FIBA, održati u Beogradu, očekuju nas i tri turnira B kategorije u okviru RODA 3h3 prvenstva […]\nKrit, SP U19, meč za plasman: Srbija – Rusija 79:83\nReprezentacija Srbije do 19 godina poslednjeg dana Svetskog prvenstva na Kritu igraće utakmicu za sedmo mesto. Izabranici selektora Aleksandra Bućana posle bolnog poraza od selekcije Litvanije u četvrtfinalu, poraženi su i danas u meču […]\nPredstavljen dugometražni dokumentarni film „Skok“\nU beogradskom hotelu „Hajat“, danas je predstavljen dugometražni dokumentarni film „Skok“, čija je junakinja ambasadorka FIBA i Evropskog prvenstva za žene koje se upravo održava u Srbiji Nataša Kovačević. Pred velikim brojem uglednih zvanica […]\nPregled petog dana na EP za žene: Poslednji minut doneo Belgiji četvrtfinale, Rusija ubedljiva\nBaner1, Vesti i dešavanja, Evropsko prvenstvo za žene 2019, Ženske reprezentacije, Ženske reprezentacije\nPetog takmičarskog dana na šampionatu Evrope za žene, takičenje je prešlo u beogradsku, Štark arenu. Čast da odigraju prvi meč na Eurobasketu u najvećoj dvorani na Balkanu, imale su reprezentacije Belgije i Slovenije, koje […]\nPregled četvrtog dana na EP za žene: Srbija na Švedsku, Velika Britanija na Mađarsku\nČetvrti takmičarski dan na Evropskom prvenstvu za žene, ujedno je bio i poslednji koji se igrao u Rigi. Nakon utakmica osmine finala koje su večeras bile na program u prestonici Letonije, svoje rivale u […]\nJuniorke odigrale dve kontrolne utakmice sa Slovenkama\nŽenska U18 reprezentacija Srbije odigrala je u Banji Koviljači dve prijateljske utakmice sa vršnjakinjama iz Slovenije u sklopu priprema za Evropsko prvenstvo koje će se održati u Sarajevu od 6. do 15. jula 2019.


Prekompozicija “šestorke” pitanje za Federaciju BiH – mojKontakt portal – Radio Televizija Kontakt\nPrekompozicija “šestorke” pitanje za Federaciju BiH\nPredsjednik SNSD-a Milorad Dodik izjavio je danas da ni sa kim nije razgovarao o prekompoziciji “šestorke” na nivou BiH.\n“Odjednom se to postavilo kao tema. Što se nas tiče, imali smo negativan odnos prema protestima u Sarajevu kada su bili blokirani naši poslanici”, rekao je Dodik novinarima u Banjaluci.\nDodik je istakao da je to bilo nedopustivo i da bi bilo kakva slična pojava dovela do toga da se razmisli da li ići u Sarajevo ili ne.\nOn je ocijenio da je prekompozicija “šestorke” pitanje za Federaciju BiH i da je njihov problem kakve će koalicije napraviti, te da takva situacija u tom entitetu drži BiH u zastoju po različitim pitanjima, među kojima su i jedinstveni matični broj i “Sejdić – Finci”.\nGovoreći o odnosima sa SDS-om na nivou BiH, Dodik je rekao da sa tom partijom SNSD ne dijeli mnogo zajedničkih političkih tema i vrijednosti.\n“SDS je sa nama u Sarajevu zato što smo mi to htjeli, a oni su bili željni bilo kakve pozicije u vlasti. Igraju jako čudnu igru, kao s nama su zajedno na nivou BiH, a u Srpskoj smo im nepodnošljivi”, kaže Dodik.\nOn je naglasio da to još ne znači da je SNSD spreman da prekine ovu saradnju na nivou BiH.\n“Često predsjednik SDS-a Mladen Bosić pokušava da predstavi da mi njih eliminišemo. To je jednokratan i veoma lak čin i bilo bi problematično da se desi veoma brzo”, rekao je Dodik, napominjući da SNSD smatra da je potrebno odlučivanje svih o najvažnijim pitanjima na nivou BiH-\nRašović: Lako primljeni golovi


Studiranje u Francuskoj - RoditeljSrbija.com\nNaslovna » Obrazovanje » Informator obrazovanja » Studiranje u Francuskoj\nAmbasador Francuske u Srbiji, gospođa Kristin Moro otvoriće „Putujući studentski sajam“ u utorak 4. novembra 2014. godine u 10:30, u holu Rektorata 8Studentski trg 1), zajedno sa g. Vladimirom Bumbaširevićem, rektorom Univerziteta u Beogradu.\nOve informacije biće dostupne na STUDENTSKOM SAJMU samo jedan dan, u utorak 4. novembra od 10:00 do 17:00 sati, u holu Rektorata Beogradskog univerziteta.\nU saradnji sa Campus France, francuskom agencijom koja se bavi promocijom francuskog visokog školstva, Francuski instituti iz Srbije, Bugarske, Makedonije, Bosne i Hercegovine i Crne Gore organizuju „Putujući studentski sajam“. Petu godinu zaredom, sajam se održava u Beogradu i prilika je da srpski studenti dobiju sve korisne informacije o studijama u Francuskoj kao i o frankofonim studijskim programima u Srbiji i na Balkanu. Sajam će okupiti predstavnike francuskih univerziteta, kao i rukovodioce frankofonih studijskih programa u Srbijii i na Balkanu.\nUnapređenje mobilnosti studenata prvi je prioritet Ambasade Francuske i Francuskog instituta u Srbiji u cilju jačanja veza između dve zemlje. Kvalitet francuskih studija potvrđuju međunarodno priznate diplome, a uslovi studiranja su veoma povoljni za strane studente zahvaljujući brojnim vladinim subvencijama.\nStudenti iz Srbije mogu od 4. novembra da konkurišu za STIPENDIJE koje francuska Vlada odobrava godišnje. Konkurs za stipendije za Master 2 i doktorske studije u ko-mentorstvu biće otvoren do 5. marta 2015. godine.\nambasador beograd francuska frankofoni kristin moro program programi rektorat stipendije studiranje 2014-11-03\nPrethodni: Visok krvni pritisak u trudnoći\nSledeći: Bezbednosne mere koje mogu spasiti živote


Da li ste ikada doživeli startovanje na ovoj mreži (II) - ESQUIRE.RS\nPrvo deo teksta pročitajte na sledećem linku\nIz ovoga bismo mogli izvući i najvažniji zaključak kada je reč o muvanju putem LinkedIna, a to je da tamošnju romansu posmatrate kao onu koju biste imali na poslu i da se tako prema njoj ophodite – ozbiljno i krajnje poslovno.\nŽivimo u vremenima u kojima će, obzirom na naš primarni poriv emotivnog vezivanja, svaka online platforma ili aplikacija koja se pojavi a koja ima za cilj da umrežava ljude na bilo koji način postati istovrmeno platforma za razvijanje romantičnih odnosa. Linkedin je svakako jedna od onih kojoj to nije primarna svrha, ali je činjenica da se ljudi i tu nadaju nekoj romansi, kao što to čine na poslu i zašto bismo gušili promene koje ona donosi. Oni koji se protive muvanju na LinkedInu, a puno ih je, svoj bunt iskazuju rečenicom: Ostanite profesionalni na LinkedIn-u! A ona istovremeno može biti i odličan savet za one koji bi ipak da to rade... Naime, ako smo već odlučili da nekoga tamo startujemo važno je da dobro promislimo koga i sa kojim ciljem kontaktiramo, stvarajući isključivo veze od značaja i ophodeći se i tu krajnje pristojno i džentlmenski, kao u ostalom i na bilo kom drugom mestu. Na LinkedInu obavezno povedite računa i o pravopisu i tome da ono što pišete ima nekog smisla i demonstrira vaš profesionalizam... Ukratko: kakva mreža, takvo i muvanje!


Boško Obradović: Zakazao sam skupštinu, smenićemo Iliće posle 20 godina – Regionalne Vesti | Srbija\nBoško Obradović: Zakazao sam skupštinu, smenićemo Iliće posle 20 godina\n27 odbornika ovlastilo je odbornika Boška Obradovića da sazove sednicu, i on je to učinio za četvrtak,\nKako je i da li je Boško Obradović uspeo da zakaže sednicu Skupštine grada Čačka za smenu vlasti, saznajte iz priloga Mirjane Aleksić:\nSaopštenje za javnost Pokreta Dveri Čačak:\nZa ovakvu nedemokratsku situaciju Poslovnik o radu skupštine grada u članu 117 predviđa da ako predsednik skupštine na zahtev jedne trećine odbornika ne zakaže sednicu skupštine – sednicu sazivaju sami odbornici, koji utvrđuju dnevni red, dan i čas održavanja sednice, a na sednici predsedava odbornik koga odredi podnosilac zahteva. U ovom slučaju 27 odbornika ovlastilo je odbornika Boška Obradovića da sazove sednicu, i on je to učinio za četvrtak, 18. februar u 10 časova. Na dnevnom redu naći će se razrešenje zamenika gradonačelnika Radenka Lukovića, gradonačelnika Vojislava Ilića i predsednika skupštine grada Veljka Negovanovića.\nOvim povodom Boško Obradović je izjavio: „Blizu smo smene braće Ilića i Nove Srbije posle 20 godina vlasti. Bez obzira da li će to biti na ovoj sednici ili za koji mesec na izborima njihov rok trajanja je istekao. Pozivam odbornike i vlasti i opozicije da uzmu učešće na ovoj redovnoj skupštinskoj sednici. Ovo je istorijski trenutak u kome smenjujemo jednu pogubnu vlast koja traje pune dve decenije i kolege odbornici su mi učinili veliku čast da povedem Čačak u političke promene. Postoji velika šansa da ovu vlast smenimo i pre izbora, ali postoji i mogućnost da će Veljko Negovanović dati nalog sekretaru skupštine Ljubu Petkoviću da se blokira održavanje ove sednice. To bi bio politički kriminal prve vrste i nadam se da će sekretar skupštine raditi svoj posao za koji ga plaćaju svi građani Čačka i da neće poslušati eventualni nalog stranačke centrale SPS i Nove Srbije i upustiti se u dalje protivzakonite radnje. U svakom slučaju sednica je zakazana za 18. februar i očekujem njeno održavanje na kome ćemo otvoriti javnu raspravu o smeni čelnika gradske vlasti, a onda će odbornici tajnim glasanjem reći šta imaju. To će biti najveći politički događaj u našem gradu u novijoj političkoj istorijiˮ.\nNAJBOLJE OD BALKANIME – revija filmova sa festivala animacije


Hilari Klinton osudila objavljivanje dokumenata\nDržavna sekretarka Hilari Klinton na konferenciji za novinare povodom objavljivanja tajnih diplomatskih dokumenata SAD, Stejt department, 29. novembar 2010.\nKontroverzni internet sajt Vikiliks održao je obećanje i juče dostavio velikim svetskim listovima, a zatim i sam objavio više od četvrt miliona poverljivih telegrama koje su američke ambasade širom sveta slale u Vašington.\nVikiliks se oglušio o ranija upozorenja američke administracije da bi objavljivanje telegrama o poverljivim susretima i razgovorima američkih diplomata sa stranim državnicima i drugim ličnostima moglo da ugrozi ljudske živote.\nDržavna sekretrka Hilari Klinton, osudila je objavljivanje poverljivih telegrama i naglasila da je to napad na interese američke inostrane politike i međunarodne zajednice. Ona je rekla da su time životi dovedeni u opasnost i da će Stejt department i Sekretarijat za odbranu preduzeti izvesne akcije kako se tako nešto ne bi ponovilo. Državna sekretarka je razjasnila da takvi telegrami ne određuju inostranu politiku Sjedinjenih Država i da je ta politika sasvim javna.\nAmerički sekretar za pravosuđe Erik Holder, jasno je stavio do znanja da administracija želi da osigura da se objavljivanje poverljivih podataka neće ponoviti, rekavši da je "u toku aktivna krivična istraga o tom pitanju".\nAdministracija je takođe naredila hitnu reviziju unutrašnjih procedura. U smernicama dostavljenim svim agencijama kaže se da je "propust u čuvanju poverljivih informacija neprihvatljiv i neće biti tolerisan".\nDokumenta objavljena na sajtu Vikiliks bacaju svetlo na mnog aspekte međunarodne diplomatije, uključujući iranski nuklearni program i borbu protiv Al-Kaide, kao i prilično privatne komentare o američkim prijateljima i neprijateljima.\nNešto pre objavljivanja na internetu Vikiliks je sva dokumenta dostavio redakcijama nekoliko velikih svetskih listova. Njujork tajms i britanski Gardijan objavili su da je, prema nekima od tajnih telegrama, saudijski kralj Abdula više puta podsticao Sjedinjene Države da napadnu Iran, unište njegov nuklearni program i, kako je navedeno, "odseku zmiji glavu ".\nTakođe je navedeno da Sjedinjene Države od 2007. godine tajno nastoje da uklone visokoobogaćeni uranijum iz jednog pakistanskog nuklearnog reaktora, strahujući da bi on mogao da padne u pogrešne ruke i bude upotrebljen u, kako je rečeno, "nezakonitoj nuklearnoj napravi".\nDiplomatski opisi nekih svetskih državnika često nisu ni malo laskavi. Francuski predsednik Nikola Sarkozi je opisan kao "car bez odela ", a severnokorejski predsednik Kim Džong-il kao "mlitavi starac".\nNi jedan od dokumenata ne predstavlja diplomatsku bombu, a samo 10 odsto je zaista bilo tajna, ali američka administracija kaže da je njihovo objavljivanje nanelo "značajnu štetu" nacionalnoj bezbednosti.\n"Mislim da oni koji upravljaju Vikiliksom ne razumeju da živimo u svetu u kome i najmanje zrno informacija može da se doda mreži podataka i otvori razumevanje koje ranije nije postojalo", rekao je načelnik Združenog generalštaba američkih oružanih snaga, admiral Majk Malen.\nObjavljivanje informacija osudile su obe američke vodeće stranke.\n"Ovaj momak stvarno stavlja u opasnost našu spoljnu politiku, a možda i živote određenih Amerikanaca širom sveta", rekao je republikanski kongresmen Piter Hekstra.\nDemokratska senatorka Kler Mekaskil izjavila je da bi "ljudi koji objavljuju ovakva dokumenta trebalo da preispitaju svoj patriotizam".\nStrani državnici različito su reagovali na ovaj događaj. Turski premijer Redžep Tajip Erdogan rekao je da će sačekati da vidi šta je sve objavljeno:\n"Da vidimo prvo šta Vikiliks krije pod suknjom. Onda ćemo znati da li su tvrdnje ozbiljne ili ne. Kredibilitet Vikilksa je sumnjiv pa stoga čekao da vidimo šta sve imaju, posle čega ćemo izdati odgovarajuće saopštenje".\nAustralijski ministar pravde Robert Mekleland rekao je da federalna policija istražuje moguće kršenje australijskih zakona:\n"Objavljivanje ovih informacija moglo bi da ugrozi bezbednost ljudi koji se pominju u njima, da nanese štetu interesima nacionalne bezbednosti Sjedinjenih Država i njihovih saveznika, uključujući Australiju. Očigledno je da će Australija stoga podržati svaku moguću pravnu akciju".\nGovoreći novinarima putem video linka iz Jordana, osnivač Vikiliksa Džulijan Asenž: kritkovao je Obaminu administraciju zbog kažnjavanja ljudi koji objavljuju državna dokumenta.\n"Sudskog gonjenja ljudi koji dostavljaju informacije medijima ima pod Obaminom administracijom više nego pod svim drugim predsednicima ukupno.To je veoma neobično i tiče se preobražaja Obamine administracije u režim koji ne veruje u slobodu štampe i ne ponaša se kao da veruje u nju".\nU nedelju, Vikiliks se žalio da je bio meta internet napada, ali je nekoliko sati kasnije sajt ponovo proradio.


DS opet pita Vučića o događajima u Kovačici | Autonomija\nDS opet pita Vučića o događajima u Kovačici\nDemokrate će se obratiti i ambasadorima zemalja EU\nPokrajinski odbor Demokratske stranke (DS) pozvao je ponovo danas predsednika Srpske napredne stranke (SNS) Aleksandra Vučića da odgovori na pitanje da li podržava bahato i protivzakonito ponašanje svojih članova u Kovačici i prisiljavanje ljudi da javno pokazuju glasački listić u postupku tajnog glasanja i da li smatra da ovo nije drastično kršenje demokratskih principa.\nU saopštenju vojvođanskih demokrata podseća se da je prošlo dve nedelje od događaja u Kovačici, kada su odbornici prisiljavani da u postupku tajnog glasanja pokažu glasački listić lokalnom šefu SNS pre nego što ga ubace u glasačku kutiju.\nPokrajinski odbor DS ocenio je da je očigledna namera SNS da se taj događaj zaboravi.\n„Predsednik SNS Aleksandar Vučić se još uvek nije oglasio povodom ‘tajnog glasanja na javni način’ i bahatog i nezakonitog ponašanja funkcionera svoje stranke, iako se, u međuvremenu, bezbroj puta obratio građanima. Očigledno je da ga slike poniženih ljudi koji su prisiljavani da pokazuju glasačke listiće, a koji je na TV snimcima videla cela Srbija, nisu preterano uzbudili, ili takvo ponašanje smatra dozvoljenim. Naravno, samo za funkcionere svoje stranke“, ocenjuje se u saopštenju.\nDemokrate su navele i da, ukoliko Vučić to javno ne osudi i ne kazni svoje funkcionere iz Kovačice, postavljaju pitanje da li će svi biti prisiljavani da na predstojećim izborima pokazuju glasačke listiće kontrolorima iz SNS pre ubacivanja u kutije.\n„Ukoliko ne odgovori na ovo pitanje postaće sasvim jasno zašto ni do sada nije komentarisao razbijene glave, pretnje, ucene, crne džipove i crne majice koje su postale prepoznatljivi imidž lokalnih izbora širom Srbije“, piše u saopštenju vojvođanske DS.\nU toj situaciji, dodaje se, sasvim je izlišno očekivati reakciju pravosudnih i policijskih organa jer je ministru Stefanoviću mnogo bitnija odbrana funkcionera SNS u raznim njihovim aferama nego odbrana demokratije .\n„Pitanje šta misle o događajima u Kovačici uputićemo i Slovačkoj ambasadorki i ambasadorima zemalja Evropske unije, kao i domaćim organizacijama koje se bave zaštitom ljudskih prava“, poručile su demokrate.


Novi singl benda Gang Gang Dance – Lampshade Media\nNikola Stanojevic 8. June 2018. 0 0\nNjujorški art pop sastav Gang Gang Dance je početkom ove godine najavio svoj novi album „Kazuashita“ a sada predstavljaju treći singl „Young Boy (Marika in Amerika)“ koji možete preslušati na sledećem linku: https://youtu.be/I9xfTw5WkfE.\nAlbum „Kazuashita“ biće objavljen za izdavačku kuću 4AD 22. juna i predstavlja prvo izdanje sastava Gang Gang Dance nakon sedmogodišnje pauze kao i blagi iskorak u odnosu na svoje prethodnike. Baziran na moćnom vokalu pevačice Lizzi Bougatsos, album predstavlja kombinaciju ambijentalne elektronike i shoegaze-a. Prethodno izdanje ovog benda, album „Eye Contact“ objavljen je 2011. godine i naišao je na pozitivan prijem kako kritike, tako i publike.\nTags gang gang dance marika in amerika singl spot young boy\nPrevious ArticleŽenska britanska džudo reprezentacija u novom spotu projekta Everything Is Recorded\nNext ArticleIbeyi objavile saradnju sa brazilskim reperom


POPOVIĆ: Bratska cena gasa Rusije Srbiji | Happy BSC portal\nPOPOVIĆ: Bratska cena gasa Rusije Srbiji\nCena ruskog gasa za Srbiju, posle dogovora srpskog i ruskog predsednika, nije tržišna, ali je politička, prijateljska i saveznička, ali možda je najbolje reći bratska, izjavio je danas ministar bez portfelja i predsednik Međuvladinog komiteta za saradnju sa Rusijom, Nenad Popović.\nGovoreći o ceni koju su predsednici Vučić i Putin dogovorili na sastanku u Sočiju, od 270 dolara za 1.000 kubika gasa u narednih šest meseci, Popović za RTS kaže da je cena koju smo dobili četiri puta niža od realne tržišne cene.\nDodaje da je cena koju je predsednik Vladimir Putin "učinio Srbiji je cena koja pokazuje kontinuitet njegovog odnosa prema Srbiji, srpskom narodu, pitanju KiM - gde nas, bez ikakvih ograničenja jednodušno podržava, kao i teriotorijalni integritet i suverenitet RS".\n-Ovim je želeo da pokaže da će i cena za gas, ono što je Srbiji danas zaista najvažnije za budućnost, a pogotovo za ovaj zimski period u najvećoj energetskoj krizi koja se desila u svetu u poslednjih 100 godina, sigurno biti uz Srbiju i dao nam je najbolju cenu za gas-kaže Popović.\nIstiče da je odnos dvojice predsednika, Putina i Vučić, najbolji koji smo imali u istoriji srpsko-ruskog odnosa.\nPopović je rekao i da Rusija ima "interes da Srbija bude snažna i nezavisna".\n-Bićemo nezavisni i snažni ako budemo imali jaku ekonomiju. Argumenti predsednika Vučića doprineli su da predsednik Putin snažno podrži sa ovom cenom gasa. Ovo je znak svim stranim investitorima, politički znak da je Srbija postala jaka, politička zemlja u regionu jugoistočne Evrope- navodi Popović.\nDogovoreno je i potpisivanje sa Rusijom 10 bilateralnih sporazuma. Popović objašnjava da su Vučić i Putin potvrdili sve te sporazume, kao i da će krajem sledeće nedelje u Moskvi biti potpisani sporazumi u oblasti energetike i infrastrukture, zdravstva i visokih tehnologija.\n-Sporazumi su vrednosti 2,5 milijardi evra- ističe ministar.\nDodaje da se posle potpisivanja sporazuma kreće u realizaciju.\n-Veoma je važno reći za centar za visoku tehnologiju i inovacije koji potpisujemo sa ''Rosatomom''. Tu će se proizvoditi najmodernija u svetu preparati za dijagnostiku i lečenje svega što je vezano za onkološke bolesti...- kaže ministar.\nPopović ističe i da će Srbija "veoma brzo" dobiti Sputnjik lajt vakcinu, za nekoliko nedelja, te da će naša zemlja biti prva koja će registrovati tu vakcinu.\n-Govorimo o prvih milion vakcina koje će građani Srbije moći da koriste kao najefikasniju vakcinu, kao treću, buster vakcinu i time ćemo podići zdravstveni potencijal- rekao je Popović.\nKaže da se nadaju da će nazalna vakcina protiv korona virusa, u Srbiji početi da se proizvodi u drugoj polovini sledeće godine.\nLISTA DRŽAVNE POMOĆI: Kada će građani dobiti NOVAC i kome je namenjen?\nSutra se navršava 80 godina od bitke na Kadinjači


Prva ispitivanja pred izbore: Koliko glasova bi dobili Vučić, Beli, Šešelj... - Čitaj.ba\nSubota, 18 Ožujak 2017 12:49\nPrva ispitivanja pred izbore: Koliko glasova bi dobili Vučić, Beli, Šešelj...\nKandidat vladajuće koalicije koju predvodi Srpska napredna stranka (SNS) za predsjednika Srbije Aleksandar Vučić osvojio bi 57 posto glasova na predsjedničkim izborima u Srbiji, daleko više nego njegovi protivnici tri sedmice pred izbore.\nRezultate je pokazalo istraživanje javnoga mišljenja objavljeno u petak u Beogradu.\nIstraživanje je provedeno telefonski na uzorku od 1.200 ispitanika od 8. do 14. marta, a prema tim rezultatima izlaznost je procijenjena na 56 posto.\nU Srbiji je na posljednjim izborima u aprilu 2016. bilo evidentirano oko 6,7 miliona građana s pravom glasa.\nIstraživanje je na tri sedmice prije izbora 2. aprila proveo Istraživačko-izdavački centar Demostat u partnerstvu s dnevnim listom Danas, a provjera rejtinga predsjedničkih kandidata temelji se na ukupnom broju birača koji su se izjasnili da će izaći na izbore.\nSociolog Srećko Mihailović istaknuo je da su moguće promjene postotaka do 2. aprila kad se izbori održavaju, te da pretjerana prisutnost kandidata može dovesti i do kontraefekata pa je dominacija Aleksandra Vučića "blizu toga da bi njegova kampanja mogla početi davati i negativne efekte po njegov rejting".\nMihailović međutim tvrdi kako je "mala vjerojatnoća da se ugrozi Vučićev natpolovičan broj glasova, ali ta mogućnost ipak postoji".\nOn je, kako prenose beogradski elektronički mediji, naveo da je "Srbija partijska država" u kojoj apsolutno dominira Srpska napredna stranka, dok je oporba "urušena i posvađana".\nPredsjednički izbori u Srbiji bit će održani 2. april a Republičko izborno povjerenstvo potvrdilo je kandidature 12 sudionika u utrci za mjesto šefa države. Dosadašnje ankete prednost daju aktualnom premijeru Vučiću, kandidatu vladajuće koalicije na čelu sa Srpskom naprednom strankom čiji je Vučić predsjednik.\nSaša Janković, kojeg je predložila Grupa građana "Za Srbiju bez straha" bit će prvi kandidat na glasačkom listiću na izborima za predsjednika Srbije, 2. aprila, određeno je žrijebom u Republičkoj izbornoj komisiji.\nDrugi na listiću će biti Vuk Jeremić, kandidat ispred Grupe građana "Moramo bolje", treći Miroslav Parović ispred Narodnog slobodarskog pokreta, četvrti Saša Radulović, kandidat pokreta "Dosta je bilo", a peti Luka Maksimović, kandidat Grupe građana "Ljubiša Preletačević Beli - Beli samo jako".\nNa šestom mestu je kandidat vladajuće koalicije okupljene oko Srpske napredne stranke, aktuelni premijer Aleksandar Vučić, sedmi na listiću je Boško Obradović kandidat pokreta Dveri, osmi Vojislav Šešelj, kandidat Srpske radiklane stranke, pod brojem devet će biti Aleksandar Popović kandidat Demokratske stranke Srbije, deseti na listiću je Milan Stamatović kandidat Grupe građana "Za zdraviju Srbiju" i posljednji, jedanaesti na listi je Nenad Čanak kandidat Lige socijaldemokrata Vojvodine.\nIzbori za predsednika Srbije bit će održani 2. aprila ove godine.\nDanas je i posljednji dan za zaključenje Jedinstvenog biračkog spiska. Na ovim izborima očekuje se da pravo glasa ima oko 6.765.998 birača.


Miljanić je bio solidan igrač Crvene zvezde, pre nego što će kao trener postaviti temelje najtrofejnijeg kluba na ovim prostorima. Crveno-beli su od 1957. do 1992. čak 15 puta dočekali proleće u Evropi (uključujući 4 polufinala i 2 finala evro-kupova), a Miljanov pulen i učenik Dragan Džajić samo će nastaviti isti posao i dovesti Zvezdu do Barija i Tokija.\nVreme kada je Miljanić vodio klubove, reprezentaciju i savez bilo je drugo, mirnije vreme, u kojem su odnosi između klubova bili mnogo bolji nego danas. Partizanovu delegaciju predvodio je predsednik Dragan Đurić.\nMiljanić je bio važno ime u evropskim i svetskim okvirima, osvajač šest nacionalnih titula i duplih kruna u tadašnjoj SFRJ i Španiji. Evropsku kuću fudbala predstavljao je član Izvršnog komiteta UEFA i predsednik FS Rumunije Mirčea Sandu, a specijalni izaslanik FIFA bio je Vlatko Marković, predsednik FS Hrvatske.\nI tokom karijere i po odlasku u penziju Miljanić je imao mnogo kritičara,osmo i dvanaesto mesto na svetu mnogi su smatrali neuspehom, a njegova kadrovska rešenja često su izazivala negodovanje javnosti. Podaci govore sasvim drugu priču. Zvezdu je preuzeo u najuspešnijoj eri Partizana i učinio ubedljivo najuspešnijim jugoslovenskim klubom, dovevši je do polufinala Kupa šampiona. Madridskom Realu doneo je revoluciju i postavio temelje boljih dana posle krize, osvojivši dve uzastopne titule (u prethodnih 6 godina uzeli su samo jednu). Fudbalski savez Jugoslavije je napustio posle četiri uspešna kvalifikaciona ciklusa ispresecana sankcijama, a na svakom od takmičenja selekcija je stigla bar do druge runde. U šest ciklusa koji su usledili naše selekcije su četiri puta ispale u kvalifikacijama, a dvaput u uvodnoj fazi takmičenja, uz jednu pobedu i pet poraza. O razvoju mlađih generacija fudbalera izlišno je govoriti, Srbija verovatno nikada nije imala manje fudbalera koji bi mogli postati svetska klasa, uprkos velikom medijskom trudu na njihovoj promociji. Za imena koja su ispratila Miljana na poslednje putovanje znao je ceo svet iako tada nije bilo interneta. Njegov odlazak idealan je trenutak da se postavi pitanje: ima li nade za